cyanic-selkie/wikianc huggingface dataset:
সুকন্যা সমৃদ্ধি যোজনা
সুকন্যা সমৃদ্ধি ভাৰত চৰকাৰৰ দ্বাৰা প্ৰস্তাৱিত এক যোজনা। এই যোজনাত ছোৱালী সন্তানৰ পিতৃ-মাতৃক লক্ষ্য কৰা হৈছে। ভৱিষ্যতে ছোৱালী সন্তানটিৰ শিক্ষা আৰু বিবাহৰ খৰছৰ বাবে এক পুঁজি নিৰ্মাণ কৰাই এই যোজনাৰ উদ্দেশ্য।
২০১৫ চনৰ ২২ জানুৱাৰীত প্ৰধান মন্ত্ৰী নৰেন্দ্ৰ মোদীয়ে বেটি বচাও, বেটি পঢ়াওৰ প্ৰচাৰ-অভিযানৰ অংশ হিচাপে এই যোজনাৰ সূত্ৰপাত কৰে। এই যোজনাত বৰ্তমান ৮.৪% সুতৰ হাৰ (২০১৯ চনৰ জুলাই-ছেপ্টেম্বৰ) আৰু কৰ লাভৰ সুবিধা আছে। যিকোনো ভাৰতীয় ডাকঘৰ বা অনুমোদিত বেংকৰ শাখাত এই একাউণ্ট মুকলি কৰিব পাৰি।
২০১৬ চনৰ সুকন্যা সমৃদ্ধি একাউণ্ট নিয়মসমূহ ১২.১২.২০১৯-ত বাতিল কৰি নতুন "সুকন্যা সমৃদ্ধি একাউণ্ট যোজনা, ২০১৯" আৰম্ভ কৰা হৈছে।
সাৰাংশ
২০১৫ চনৰ ২২ জানুৱাৰীত প্ৰধান মন্ত্ৰী নৰেন্দ্ৰ মোদীয়ে হাৰিয়ানাৰ পানিপটত এই যোজনাৰ ঘোষণা কৰে। যিকোনো ভাৰতীয় ডাকঘৰ বা অনুমোদিত বেংকৰ শাখাত এই একাউণ্ট মুকলি কৰিব পাৰি। আৰম্ভণিতে সুতৰ হাৰ ৯.১% আছিল কিন্তু পাছত ২০১৫-১৬ অৰ্থনৈতিক বৰ্ষৰ বাবে ২০১৫ চনৰ মাৰ্চত ৯.২% কৰা হৈছিল। পাছত ২০১৬-১৭ অৰ্থনৈতিক বৰ্ষৰ বাবে এই হাৰ ৮.৬% ধাৰ্য কৰা হয়।
ছোৱালী সন্তান জন্ম হোৱাৰে পৰা ১০ বছৰ বয়স হোৱালৈকে মাক-দেউতাকে এই একাউণ্ট খুলিব পাৰে। এটা সন্তানৰ বাবে এটা একাউণ্টহে খুলিব পাৰি। সৰ্বোচ্চ দুটা সন্তানৰ প্ৰতিটোৰে বাবে এটাকৈ মুঠ দুটা একাউণ্ট খুলিব পাৰি (যমজ বা একেলগে ওপজা তিনি সন্তান ব্যতিক্ৰম)। ভাৰতৰ যিকোনো ঠাইলৈ এই একাউণ্ট স্থানান্তৰ কৰিব পাৰি।
আৰম্ভণিতে নূন্যতম ২৫০ টকা একাউণ্টত জমা দিব লাগে। ইয়াৰ পাছত ১০০ টকাৰ গুণক যিকোনো পৰিমাণ জমা কৰিব পাৰি। কিন্তু এবছৰত জমা দিব পৰা সৰ্বোচ্চ টকাৰ পৰিমাণ ₹১,৫০,০০০। এবছৰত নূন্যতম ২৫০ টকা জমা নকৰিলে ৫০ টকা জৰিমনা কৰ্তন কৰা হয়।
ছোৱালীজনীৰ ১০ বছৰ হোৱাৰ পাছত তাই এই একাউণ্ট চোৱা-চিতা কৰিব পাৰে। ১৮ বছৰ হওঁতে উচ্চ শিক্ষাৰ বাবে একাউণ্টৰ ৫০% উলিয়াব পাৰি। একাউণ্ট খোলাৰ পৰা ২১ বছৰ হ'লে একাউণ্ট পূৰঠ হয়। একাউণ্ট খোলাৰ পৰা ১৫ বছৰলৈকে ইয়াত ধন জমা কৰিব পাৰি। ইয়াৰ পাছত একাউণ্টত কেৱল সুতৰ পৰিমাণ জমা হ'ব। নিৰ্দিষ্ট সময়ৰ পাছত একাউণ্ট বন্ধ নকৰিলে সুত লাভ নহ'ব। ছোৱালীজনীৰ ১৮ বছৰ হ'লে আৰু বিয়া হ'লে একাউণ্ট বন্ধ কৰিব পাৰি।
সুতৰ হাৰৰ সংশোধন
মুকলি কৰাৰ সময়ত কেৱল জমা কৰা ধনৰাশিহে আয়কৰ অভিনিয়মৰ ৮০চি অনুচ্ছেদৰ আধাৰত মুঠ আয়ৰ পৰা বাদ পৰিছিল। কিন্তু ২০১৫ চনৰ বাজেটত বিত্তমন্ত্ৰী অৰুণ জেটলীয়ে ঘোষণা কৰে যে একাউণ্টত জমা হোৱা সুত আৰু একাউণ্ট পূৰঠ হোৱাৰ পাছত উলিওৱা টকাও আয়কৰৰ আওতাত নপৰে। ২০১৫ চনৰ ১ এপ্ৰিলৰ পৰা এই নিয়ম কাৰ্যকৰী কৰা হয়। বছৰি এই নিয়মাৱলীৰ পুনৰী‌ক্ষণ কৰা হ'ব।
গ্ৰহণ
ঘোষণা কৰা দুমাহৰ ভিতৰত ২০১৫ চনৰ মাৰ্চৰ মাজভাগলৈকে এই যোজনাৰ অধীনত প্ৰায় ১,৮০,০০০ একাউণ্ট মুকলি হয়। কৰ্ণাটক, তামিলনাডু আৰু অন্ধ্ৰ প্ৰদেশত সৰ্বোচ্চ একাউণ্ট মুকলি হয়। ২০১৫ চনৰ অক্টোবৰলৈকে দেশজুৰি সুকন্যা সমৃদ্ধি একাউণ্টৰ সংখ্যা ৭৬,১৯,৬৬৮। ইমানগৰাকী ছোৱালী সন্তানৰ নামত তেওঁলোকৰ একাউণ্টত মুঠ ২৮৩৮ কোটি টকা জমা হৈছে।
তথ্য সংগ্ৰহ
শ্ৰেণী:ভাৰতৰ চৰকাৰী যোজনা আৰু নীতি
আকিৰা য়শ্বিন'
বাহ্যিক সংযোগ
শ্ৰেণী:ৰসায়ন বিজ্ঞানৰ ন'বেল বঁটা বিজয়ী শ্ৰেণী:ৰসায়নবিদ শ্ৰেণী:জাপানৰ ব্যক্তি
ভাৰতৰ ৰাষ্ট্ৰীয় মহিলা ফিল্ড হকী দল
প্ৰদৰ্শনৰ ইতিহাস
২০০২ চনৰ কমনৱেলথ গেমছ, ২০০৩ চনৰ আফ্ৰো-এছিয়ান গেমছ আৰু ২০০৪ চনৰ মহিলা হকী এছিয়া কাপৰ সময়ত কেপ্টেইন সুৰজ লতা দেৱীয়ে দলটোক একেৰাহে তিনি বছৰৰ বাবে স্বৰ্ণ পদক লাভ কৰাত সফল কৰিছিল। ২০০৪ চনৰ জয়ৰ পিছত দলৰ সদস্যসকলক "আচি (জছজিৎ) জৈচি কোই নেঁহি" বা "হকীৰ সোণালী ছোৱালী" বুলি কোৱা হৈছিল। ২০০২ চনৰ কমনৱেলথ গেমছত দলটোৱে কেপ্টেইন সুৰজ লতা দেৱীৰ নেতৃত্বত অংশগ্ৰহণ কৰিছিল। দলটোৱে নিউজিলেণ্ডক পৰাস্ত কৰি ফাইনেলত প্ৰৱেশ কৰিছিল আৰু ইংলেণ্ডক পৰাস্ত কৰি স্বৰ্ণ পদক জয় কৰিছিল। এই পৰিঘটনাটোৱে ২০০৭ চনত মহিলাৰ ফিল্ড হকীক লৈ নিৰ্মিত বলিউডৰ 'চক দে! ইণ্ডিয়া' চলচ্চিত্ৰখনৰ অনুপ্ৰেৰণা হিচাপে কাম কৰিছিল।
দলটোৱে ২০১৩ চনত কুৱালালামপুৰত অনুষ্ঠিত মহিলা হকী এছিয়া কাপত চীনক শ্বুটআউটত পৰাস্ত কৰি তৃতীয় স্থান অৰ্জন কৰিছিল। ২০১৪ চনৰ কমনৱেলথ গেমছত দলটোৱে পঞ্চম স্থানত থাকে; ২০১৪ চনৰে ইন্সিয়ন এছিয়ান গেমছত জাপানক এক কঠিন প্ৰতিদ্বন্দ্বিতাৰ খেলত ২-১ গ'লত পৰাস্ত কৰি এছিয়ান গেমছত তেওঁলোকৰ তৃতীয় ব্ৰঞ্জৰ পদক অৰ্জন কৰে। ২০১৫ চনৰ গ্ৰীষ্মকালত দলটোৱে ২০১৪-১৫ মহিলা এফ আই এইচ হকী ৱৰ্ল্ড লীগৰ ৰাউণ্ড ২ আয়োজন কৰে আৰু শীৰ্ষস্থান দখল কৰি পৰৱৰ্তী পৰ্যায়ৰ বাবে যোগ্যতা অৰ্জন কৰে। এণ্টৱাৰ্পত অনুষ্ঠিত ৱৰ্ল্ড লীগ ছেমিফাইনেলত দলটোৱে শ্ৰেণীবিভাজন খেলত উচ্চ স্থানত থকা জাপানক পৰাস্ত কৰি পঞ্চম স্থান লাভ কৰে। ভাৰতীয় মহিলাৰ ৰাষ্ট্ৰীয় ফিল্ড হকী দলে ১৯৮০ চনৰ গ্ৰীষ্মকালীন অলিম্পিকৰ পিছত প্ৰথমবাৰৰ বাবে ২০১৬ গ্ৰীষ্মকালীন অলিম্পিকৰ বাবে যোগ্যতা অৰ্জন কৰে। তেওঁলোক গ্ৰুপ পৰ্যায়ত বাহিৰ হৈ ৬ষ্ঠ স্থান লাভ কৰিছিল।
২০২১ চনত অনুষ্ঠিত টকিঅ' ২০২০ গ্ৰীষ্মকালীন অলিম্পিকত ৰাণী ৰামপালৰ নেতৃত্বত ভাৰতৰ ৰাষ্ট্ৰীয় মহিলা ফিল্ড হকী দলে ১৯৮০ চনৰ পাছত প্ৰথমবাৰ বাবে ছেমিফাইনেলত প্ৰৱেশ কৰে। পিছে ছেমিফাইনেলত আৰ্জেণ্টিনাৰ হাতত ২-১ ব্যৱধানত আৰু ব্ৰঞ্জৰ পদকৰ খেলত ২০১৬ ৰ বিজয়ী গ্ৰট ব্ৰিটেইনৰ হাতত ৪-৩ ব্যৱধানত পৰাস্ত হৈ চতুৰ্থ স্থান লাভ কৰে। ১৯৮০ চনৰ পাছত অলিম্পিকত মহিলা দলটোৰ আছিল সৰ্বশ্ৰেষ্ঠ প্ৰদৰ্শন।
তাপ সঞ্চালন
শক্তিৰ এক অন্যতম প্ৰকাৰ হ'ল তাপ শক্তি। উষ্ণতা বিভেদৰ ফলস্বৰূপে উচ্চ উষ্ণতা সম্পন্ন অঞ্চলৰ পৰা নিম্ন উষ্ণতাৰ অঞ্চললৈ তাপ শক্তিৰ পৰিবহণকে তাপ সঞ্চালন বোলা হয়।
তাপ সঞ্চালনৰ পদ্ধতি
তাপ শক্তি তিনিটা পদ্ধতিৰে সঞ্চালন হয়
পৰিবহণ
পৰিবহণ তাপ সঞ্চালন প্ৰক্ৰিয়াত কোনো পদাৰ্থৰ অন্তৰ্ভুক্ত উচ্চ উষ্ণতাৰ অঞ্চলৰ পৰা নিম্ন উষ্ণতাৰ অঞ্চললৈ বা উচ্চ উষ্ণতাৰ কোনো এক পদাৰ্থৰ সংস্পৰ্শত থকা নিম্ন উষ্ণতাৰ পদাৰ্থলৈ অণুবোৰৰ কোনোধৰণৰ স্থান পৰিবৰ্তন নোহোৱাকৈয়ে তাপৰ পৰিবহণ হয়। পৰিবহণ প্ৰক্ৰিয়াৰে তাপ সষ্ণালনৰ বাবে কঠিন মাধ্যমৰ প্ৰয়োজন। এই পদ্ধতিত পদাৰ্থৰ বেছি উষ্ণতাৰ অণুবোৰে তাপ গ্ৰহণ কৰি স্পন্দিত হ’বলৈ ধৰে। এই স্পন্দনৰ জৰিয়তে পদাৰ্থৰ উত্তপ্ত অণুবোৰে তাৰ পাৰ্শ্ববৰ্তী শীতল অণুবোৰক তাপ প্ৰদান কৰে। ধাতৱীয় পদাৰ্থৰ মাজেদি হোৱা তাপ পৰিবহণত মুক্ত ইলেকট্ৰণবোৰে অৰিহণা যোগায়। ধাতুৰ তাপ পৰিবাহী গুণ মুক্ত ইলেকট্ৰণৰ ঘনত্বৰ ওপৰত প্ৰত্যক্ষভাৱে নিৰ্ভৰশীল। মুক্ত ইলেকট্ৰণৰ সংখ্যা বৃদ্ধি হ’লে ধাতুৰ তাপ পৰিবাহিতাও বৃদ্ধি হয়। উদাহৰণস্বৰূপে, লোৰ দণ্ড এডালৰ এটা মূৰ জুইত সোমোৱালে আনটো মূৰলৈ পৰিবহণ পদ্ধতিৰে তাপৰ সঞ্চালন হয়।
পৰিচলণ
এই পদ্ধতিৰে তাপ সঞ্চালনত তৰল পদাৰ্থৰ অণুবোৰৰ চলাচলৰ জৰিয়তে উচ্চ উষ্ণতাৰ অঞ্চলৰ পৰা নিম্ন উষ্ণতাৰ অঞ্চললৈ তাপৰ পৰিচলন হয়। তৰল পদাৰ্থৰ উষ্ণতা বৃদ্ধি হ’লে ঘনত্ব কমে। সেয়েহে উষ্ণতা বঢ়াৰ লগে লগে কম ঘনত্বৰ তৰল ওপৰলৈ গতি কৰে আৰু ওপৰৰ বেছি ঘনত্বৰ তৰল তললৈ আহিবলৈ ধৰে। এনেদৰে চক্ৰীয় গতিৰে গোটেই তৰল পদাৰ্থখিনিৰ মাজেৰে তাপৰ পৰিচলন হয়। উদাহৰণস্বৰূপে, এটা পাত্ৰত পানী লৈ তাপ প্ৰয়োগ কৰিলে পৰিচলন প্ৰক্ৰিয়াৰে পানীখিনিৰ উষ্ণতা বৃদ্ধি হয়।
বিকিৰণ
বিকিৰণ পদ্ধতিৰে তাপ সঞ্চালনৰ বাবে কোনো মাধ্যমৰ প্ৰয়োজন নহয়। সকলো উচ্চ উষ্ণতাৰ পদাৰ্থয়ে পাৰ্শ্বৱৰ্তী এলেকালৈ তাপৰ বিকিৰণ ঘটায়। তৰিৎচৌম্বকীয় তৰংৰ জৰিয়তে এই পদ্ধতিত তাপৰ সঞ্চালন হয়। উদাহৰণস্বৰূপে, সূৰ্য্যৰ পৰা অহা তাপ শক্তি বিকিৰণ প্ৰক্ৰিয়াৰ জৰিয়তে আমি অনুভৱ কৰোঁ।
বাহ্যিক সংযোগ
শ্ৰেণী:তাপ সঞ্চালন
ধুতি
ধুতি বা চুৰিয়া হৈছে এক বস্ত্ৰ বিশেষ। ই ভাৰতীয় মূলৰ এক পৰম্পৰাগত কাপোৰ। ভাৰতীয় পুৰুষে দৈনন্দিনৰ বস্ত্ৰ হিচাপে বা পৰম্পৰাগত ভাৱে কোনো বিশেষ অনুষ্ঠান যেনে: বিবাহ ইত্যাদিত ধুতি পৰিধান কৰে। ভাৰতৰ বিভিন্ন স্থানত ইয়াক বিভিন্ন নামেৰে জনা যায়। পুৰুষ সকলে কঁকালৰ পৰা নিম্ন অংশ ঢাকিবলৈ এই ধুতি পৰিধান কৰে। ধুতি সাধাৰণতে এক আয়ত আকৃতিৰ দীঘলীয়া নিচিলোৱা কাপোৰ। এখন ধুতিৰ দৈঘ্য প্ৰায় ৪.৫ মিটাৰ আৰু প্ৰস্থ ১ মিটাৰ। ই এখন এক ৰঙী উকা কাপোৰ। কাষৰী থকা ধুতিবোৰ বিশেষ অনুষ্ঠানত পৰিধান কৰা হয়।
ব্যুৎপত্তি
ধুতি শব্দটো সংস্কৃতৰ পৰা উদ্ভৱ হৈছে যাৰ অৰ্থ হৈছে "পৰিষ্কাৰ বা প্ৰক্ষালন কৰা। " বস্ত্ৰৰ সন্দৰ্ভত ই দৈনন্দিন পৰিধান কৰা পৰিষ্কাৰ কৰি ৰখা বস্ত্ৰকে বুজায়। প্ৰাচীন কালত দুইভৰিৰ মাজেৰে পিছফালে নি, ভৰিকেইটা শিথিলকৈ আৱৰি ৰখাকৈ খুচি লৈ, পুনৰাই সন্মুখত ভৰিৰ ফালে দীঘলীয়া কোঁচ দি পিন্ধা অন্ত্ৰিয়ৰ পৰা ধুতিয়ে বিকাশ লাভ কৰিছে আৰু আজিকালিৰ ঔপচাৰিক ধুতিসমূহো এনেকৈয়ে পৰিধান কৰা হয়।  আনহাতে ঘৰুৱাভাৱে ধুতি এখন, দুইভৰিত ঢিলাকৈ মেৰিয়াই ইয়াৰ পিছ অংশ সন্মুখলৈ আনি কঁ‌কালত খুচি লৈ মুকলি হৈ থকা আগ দুটা পিছফালে গুঁ‌জি লোৱা হয়। ইয়াৰ ফলত ধুতিখন দুইভৰি মেৰিয়াই ৰখা পায়জামা একোটাৰ দৰে হয়।
ব্যৱহাৰ
পুৰাতন জৈন পুৰুষ সকল যেতিয়া পূজাৰ বাবে মন্দিৰলৈ গৈছিল, তেতিয়া তেওঁলোকে ধুতি পৰিধান কৰিছিল। তেওঁলোকৰ কিছু লোকে বিশ্বাস কৰিছিল যে "একবস্ত্ৰ পৰিধান প্ৰদূষণৰ অভেদ্য। " সেয়ে মাংগলিক কাম কাজত অন্য বস্ত্ৰতকৈ ধুতি পৰিধান কৰাটো অধিক শুভ বুলি গণ্য কৰা হয়। অধোবস্ত্ৰ হিচাবে পৰিচিত এই বস্ত্ৰ মুলতঃ পুৰুষসকলে পৰিধান কৰে। কঁকালৰ পৰা আঁঠুৰ তললৈকে পৰাকৈ এই চুৰিয়া পৰিধান কৰা হয়। সমাজৰ বিশেষ ব্যক্তিসকলে ৰেচম মুগা আদিৰে তৈয়াৰী ধুতি বা চুৰিয়া পৰিধান কৰিছিল। চুৰিয়াক ভুনি হিচাবেও জনা যায়। পূৰ্বতে চুৰিয়াৰ দৈৰ্ঘ্য আৰু পিন্ধাৰ ধৰণে সমাজৰ বিভিন্ন শ্ৰেণীৰ মৰ্যাদা নিৰূপন কৰিছিল। অসমীয়া পুৰুষ সকলে পৰম্পৰাগত ভাৱে বিভিন্ন সময় আৰু প্ৰয়োজনত ধুতি বা চুৰিয়া পৰিধান কৰে। বিহু নৃৃত্য কৰোঁতে পুৰুষ সকলে আঁঠুৰ মুৰলৈকে চুৰিয়া পৰিধান কৰা নিয়ম। আনহাতে গায়ন-বায়ন, ওজাপালি, সূত্ৰধাৰ নৃত্য আদি পৰিবেশন কৰিবৰ বাবে চুৰিয়াখন ভৰিৰ তল গাঁঠিলৈকে ঢাক খোৱাকৈ পৰিধান কৰে।
তথ্যসূত্ৰ
শ্ৰেণী:বস্ত্ৰ
গুলজাৰ
সম্পূৰণ সিং কাল্‌ৰা (জন্ম ১৮ আগষ্ট ১৯৩৪), গুলজাৰ ছদ্মনামেৰে বিখ্যাত এগৰাকী ভাৰতীয় চলচ্চিত্ৰ পৰিচালক, গীতিকাৰ, চিত্ৰনাট্যকাৰ, প্ৰযোজক, কবি আৰু সাহিত্যিক। ব্ৰিটিছ ভাৰতৰ ঝিলাম জিলাত (বৰ্তমান পাকিস্তান) জন্মগ্ৰহণ কৰা গুলজাৰৰ পৰিয়ালে দেশ বিভাজনৰ পিছত ভাৰতলৈ গুচি আহে। সংগীত পৰিচালক এছ.ডি.বৰ্মনৰ লগত ১৯৬৩ চনত মুক্তি লাভ কৰা ছবি বন্দীনীত গীতিকাৰ হিচাপে তেওঁ কৰ্মজীৱনৰ পাতনি মেলিছিল। তাৰপিছত তেওঁ আৰ.ডি.বৰ্মন, সলীল চৌধুৰী, বিশাল ভাৰদ্বাজ, এ. আৰ. ৰহমান আদিৰ দৰে বিখ্যাত সংগীত পৰিচালকৰ লগত কাম কৰিছিল। তেওঁ বৰ্তমানলৈকে ৪টা ৰাষ্ট্ৰীয় চলচ্চিত্ৰ বঁটা, ২১টা ফিল্মফেয়াৰ বঁটা, এটা অস্কাৰ বঁটা আৰু এটা গ্ৰেমী বঁটা লাভ কৰিছে। ২০০৪ চনত ভাৰত চৰকাৰে তেওঁক দেশৰ তৃতীয় সৰ্বোচ্চ অসামৰিক সন্মান পদ্মভূষণ প্ৰদান কৰে। চলচ্চিত্ৰ ক্ষেত্ৰখনলৈ আগবঢ়োৱা তেওঁৰ অৱদানৰ স্বীকৃতি স্বৰূপে তেওঁ ২০১৩ চনত ভাৰতৰ চলচ্চিত্ৰৰ সৰ্বোচ্চ বঁটা দাদাচাহেব ফাল্কে বঁটা প্ৰদান কৰা হয়।
গুলজাৰ এজন বিখ্যাত কবি, সংকলাপ লিখক আৰু চিত্ৰ্যনাট্যকাৰ। তেওঁৰ সাহিত্যকীৰ্তিৰ বাবে ২০০২ চনত সাহিত্য অকাডেমি বঁটা লাভ কৰিছিল। তেওঁ ১৯৭০ৰ দশকত আন্ধি আৰু মৌচম আদিৰ দৰে বিখ্যাত ছবিৰ পৰিচালনা কৰিছিল। তেওঁ ১৯৮০ৰ দশকত টেলিভিছন ধাৰাবাহিক মিৰ্জা গালিব পৰিচালনা কৰিছিল।
২০১৩ চনৰ এপ্ৰিল মাহত ভাৰতৰ ৰাষ্ট্ৰপতিয়ে তেওঁক অসম বিশ্ববিদ্যালয় আচাৰ্য পদত নিযুক্ত কৰে।
প্ৰাৰম্ভিক জীৱন
১৯৩৪ চনৰ ১৮ আগষ্ট তাৰিখে ব্ৰিটিছ ভাৰতৰ ঝিলাম জিলাৰ দিনাত গুলজাৰৰ জন্ম হৈছিল। তেওঁৰ পিতৃ মাখান সিং কাল্‌ৰা আৰু মাতৃ সুজান কৌৰ। বিদ্যালয়ত তেওঁ কবিগুৰু ৰবীন্দ্ৰনাথ ঠাকুৰৰ অনূদিত ৰচনা পঢ়িছিল আৰু পিছলৈ ই তেওঁৰ জীৱনত গভীৰ ভাৱে প্ৰভাৱ পেলাইছিল। ১৯৪৭ চনত দেশ বিভাজনৰ পিছত তেওঁৰ পৰিয়াল বিভক্ত হয় আৰু তেওঁ পৰিয়ালক সহায় কৰিবলৈ পঢ়া-শুনা আধাতে সামৰি বোম্বেলৈ গুচি আহে। তাৰপিছত তেওঁ বোম্বেত জীৱিকাৰ বাবে বহু সৰু সৰু কাম কৰে। সেইসময়ত তেওঁ বেলাছিছ পথত অৱস্থিতবিচাৰে মটৰছ নামৰ গেৰাজতো কাম কৰিছিল। তাত তেওঁ দুৰ্ঘটনাত পতিত গাড়ী সমূহ ৰং কৰিছিল। প্ৰথমতে তেওঁৰ পিতৃয়ে তেওঁ লেখক হবলৈ বিচৰাত সন্মতি জনোৱা নাছিল। পিছলৈ তেওঁ গুলজাৰ দীনভি নামেৰে সাহিত্য ৰচনা কৰিবলৈ ধৰিছিল। পিছলৈ তেওঁ কেৱল গুলজাৰ নাম ব্যৱহাৰ কৰিবলৈ আৰম্ভ কৰিলে।
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:ভাৰতীয় গীতিকাৰ শ্ৰেণী:ভাৰতৰ চলচ্চিত্ৰ পৰিচালক শ্ৰেণী:হিন্দী ভাষাৰ চলচ্চিত্ৰ পৰিচালক শ্ৰেণী:পদ্মভূষণ বঁটা বিজয়ী শ্ৰেণী:শ্ৰেষ্ঠ চিত্ৰনাট্যৰ ৰাষ্ট্ৰীয় চলচ্চিত্ৰ বঁটা বিজয়ী শ্ৰেণী:শ্ৰেষ্ঠ গীতিকাৰৰ ৰাষ্ট্ৰীয় চলচ্চিত্ৰ বঁটা বিজয়ী শ্ৰেণী:উৰ্দু ভাষাৰ সাহিত্য অকাডেমি বঁটা বিজয়ী শ্ৰেণী:দাদাচাহেব ফাল্কে বঁটা বিজয়ী শ্ৰেণী:একাডেমী বঁটা বিজয়ী
মাধৱী লতা
মাধৱীলতা হৈছে Malpighiaceae পৰিয়ালৰ অন্তৰ্গত এবিধ লতা জাতীয় উদ্ভিদ। ইয়াৰ অনেক নাম আছে, যেনে মণ্ডপ, কামী, পুষ্পেন্দ্ৰ, অভীষ্টগন্ধক, অতিমুক্ত, বিমুক্ত, কামুক আৰু ভ্ৰমৰোৎসব। এসময়ত পুণ্ড্ৰক দেশ অৰ্থাৎ মৈমনসিংহত মাধৱী প্ৰচুৰভাৱে পোৱা গৈছিল। সেই বাবে ইয়াৰ অন্য এটা নাম পুণ্ড্ৰক। মাধৱী বৃক্ষাৰোহী লতা আৰু দীৰ্ঘজীৱী। ডাল সৰু সৰু আৰু জোপোহা হৈ যায়। এনেকা বহুবৰ্ষী হলে লাহে লাহে মূল লতাডাল বেছি শকত হৈ যায়। ডাল দুই তিন বছৰৰ মূৰে মূৰে কাটি থাকিব লাহে, তেতিয়া লতা যিমানে বাঢ়ি যায় তাতেই নতুন নতুন ডাল-পাত গজি ফুল বেছি ফুলে। ইয়াৰ শকত শকত ডালৰ ছাল মটিয়া ৰঙৰ। পাত বিপৰীতমুখী, আয়তাকাৰ, আগলৈ ক্ৰমশ সৰু, সাধাৰণত ৪ৰ পৰা ৬ ইঞ্চি দীঘল হয়। বাগিচাৰ শোভাৰ বাবে যত্ন কৰি মাধৱী লতা লগোৱা হয়। এই লতা গছ বৰ্তমান প্ৰায় দুষ্প্ৰাপ্য।
মাধৱীৰ ফুল গুচ্ছবদ্ধ আৰু বিন্যাস সুসংবদ্ধ। মুকুলবোৰো সূক্ষ্ম নোমেৰে ভৰা। ফুল বগা ৰঙৰ, পাঁচটি পাহি আৰু তাৰ মাজত পঞ্চম পাহিটোৰ গুৰিৰ ফালে কিছু হালধীয়া। ফুল দেখিবলৈ তিল ফুলৰ দৰে আৰু খুব সুগন্ধী। বসন্ত আৰু গ্ৰীষ্ম এই ফুলৰ ঋতু হলেও কেতিয়াবা কেতিয়াবা বৰ্ষা পৰ্যন্ত ফুলে। ফুলৰ পৰা ফল হয়, বীজ থাকে ২/৩টা।
মাধবী অযত্নেও বাঢ়ে, বীজৰ পৰা পুলি হয়, ডাল মাটিত পুঁতি থলেও পুলি পোৱা যায়। মাধৱীৰ পাত গৰু-ছাগলিয়ে খায়।
তথ্য সংগ্ৰহ
শ্ৰেণী:লতা
সন্তোষ যাদৱ
সন্তোষ যাদৱ (Santosh Yadav) (জন্ম-১০ অক্টোবৰ ১৯৬৭) হৈছে এগৰাকী ভাৰতীয় পৰ্বতাৰোহী৷ মাউণ্ট এভাৰেষ্ট দুবাৰকৈ আৰোহণ কৰা তেখেত পৃথিৱীৰ প্ৰথমগৰাকী মহিলা৷ ইয়াৰ উপৰি কাংছুক ফেচৰ পৰা মাউণ্ট এভাৰেষ্ট আৰোহণ কৰা মহিলাৰ ভিতৰতো তেখেতেই প্ৰথম৷ সন্তোষ যাদৱে ১৯৯২ চনৰ মে' মাহত প্ৰথমবাৰ আৰু ১৯৯৩ চনত এটা ইণ্ডো-নেপালী দলৰ লগত দ্বিতীয়বাৰৰ বাবে এভাৰেষ্ট আৰোহণ কৰে৷
সন্তোষ যাদৱে ১৯৯২ চনৰ প্ৰথমটো এভাৰেষ্ট অভিযানৰ সময়ত মোহন সিং নামৰ পৰ্বতাৰোহীজনক অক্সিজেন যোগান ধৰি তেওঁৰ প্ৰাণৰক্ষা কৰে৷ ছাউথ কোলত শয্যাশায়ী হৈ থকা আন এগৰাকী পৰ্বতাৰোহীক তেখেতে বচোৱাৰ প্ৰয়াস কৰে যদিও অসমৰ্থ হয়৷
জন্ম আৰু পৰিয়াল
হাৰিয়ানা ৰাজ্যৰ ৰেৱাৰী জিলাৰ জনিয়াৱাছ গাঁৱত সন্তোষ যাদৱৰ জন্ম হয়৷ তেখেত আছিল পৰিয়ালৰ ষষ্ঠটো সন্তান৷ পৰিয়ালৰ বাকীকেইজন আছিল ল'ৰা সন্তান৷ স্থানীয় এখন গ্ৰামীন বিদ্যালয়ৰ পৰা তেখেতে প্ৰাৰম্ভিক শিক্ষা অৰ্জন কৰে আৰু পৰৱৰ্তী সময়ত দিল্লীলৈ ৰাওনা হয়৷ দিল্লীৰ এখন বিদ্যালয়ত তেখেতৰ নামভৰ্তি হয়৷ জয়পুৰত থকা মহাৰাণী কলেজত তেখেতে নাম লগায়৷ ইয়াৰে এটা কোঠাৰ পৰা তেখেতে আৰাৱালী পৰ্বতমালা বগাই থকা পৰ্বতাৰোহীসকলক দেখা পাইছিল৷ এই দৃশ্যসমূহে তেখেতক অনুপ্ৰাণিত কৰিছিল আৰু তাৰেই ফলশ্ৰুতিত যাদৱে উত্তৰকাশীত থকা নেহৰু পৰ্বতাৰোহণ প্ৰতিষ্ঠানত যোগদান কৰিছিল৷ সমান্তৰালভাৱে ভাৰতীয় পৰ্বতাৰোহণ সংস্থাৰ সহযোগিতাত তেখেতে নতুন দিল্লীৰ ক'নাট প্লেচৰ এখন হোষ্টেলত থাকি ভাৰতীয় অসামৰিক সেৱাৰ পৰীক্ষাৰ বাবেও অনুশীলন চলাই গৈছিল৷
কৰ্মজীৱন
১৯৯২ চনত সন্তোষ যাদৱে মাউণ্ট এভাৰেষ্ট আৰোহণ কৰে আৰু এই কাৰ্য সম্পন্ন কৰা পৃথিৱীৰ সৰ্বকনিষ্ঠ মহিলা হিচাপে স্বীকৃতি পায়৷ অৱশ্যে এইটো অভিলেখ পাছলৈ ভংগ হয়৷ বাৰ মাহৰ ভিতৰত, যাদৱ এটা মহিলা ভাৰতীয়-নেপালী পৰ্বতাৰোহণকাৰী দলৰ সদস্য হৈ পৰে আৰু দ্বিতীয়বাৰৰ বাবে শৃংগটো আৰোহণ কৰে৷ এইদৰে তেখেতে মাউণ্ট এভাৰেষ্ট দুবাৰকৈ বগোৱা পৃথিৱীৰ একমাত্ৰ মহিলা হিচাপে স্বীকৃতি পায়৷ বৰ্তমান তেখেত ইণ্ডো-তিব্বতীয় সীমান্ত আৰক্ষীত (ITBP) কৰ্মৰত এগৰাকী বিষয়া৷
তথ্যসূত্ৰ
শ্ৰেণী:জীৱিত ব্যক্তি শ্ৰেণী:ভাৰতৰ ব্যক্তি শ্ৰেণী:পৰ্বতাৰোহী শ্ৰেণী:পদ্মশ্ৰী বঁটা বিজয়ী
আধুনিকতাবাদ
আধুনিকতাবাদ (Modernism) হৈছে বিংশ শতিকাৰ প্ৰথম দশকৰ পৰা ষষ্ঠ দশকৰ সময়ছোৱাত পশ্চিমৰ শিল্প আৰু সাহিত্যত এক বিশিষ্ট ৰাজনৈতিক, সামাজিক আৰু বৌদ্ধিক পটভূমিত ঐতিহ্যৰ পৰা বিছিন্ন হৈ গঢ় লৈ উঠা এটা অন্তৰ্মুখী, ব্যক্তিনিষ্ঠ আন্দোলন৷ এই আন্দোলনে জীৱন সম্পৰ্কীয় কিছু মৌলিক প্ৰশ্ন আৰু সন্দেহ উত্থাপন কৰিছিল৷ ঊনবিংশ শতিকাৰ শেষৰফালে সাহিত্যত এটা ঐতিহ্য বিছিন্ন নতুন ধাৰাৰ আৰম্ভ হৈ বিংশ শতিকাত পূৰ্ণ বিকাশ ঘটিল৷ ভাৱ, বিষয়, ৰূপ, আবেদনৰ ঐতিহ্যনুগ সকলো ধাৰণা আৰু মূল্যৰ পৰা বিছিন্ন হৈ বিকশিত এই ধাৰাটো এটা সাহিত্য আন্দোলনত পৰিণত হ'ল আৰু ই পাছত আধুনিকতাবাদী ধাৰা হিচাপে পৰিগণিত হ'ল৷ ইউৰোপৰ পৰা এই ধাৰা সমাজবাদী ৰাষ্ট্ৰসমূহৰ বাহিৰে বিংশ শতিকাৰ সমগ্ৰ বিশ্বলৈ বিয়পি পৰিছিল৷
পটভূমি
ঊনবিংশ শতিকাটোক মানৱ সভ্যতাৰ ইতিহাসৰ এটা জলচ্ছেদ বুলিব পাৰি৷ আপেক্ষিছকতাবাদৰ জন্মদাতা এলবাৰ্ট আইনষ্টাইন, কোৱান্টাম সূত্ৰৰ প্ৰতিষ্ঠাতা মেক্স প্লেংক, পৰমাণু তত্ত্বৰ প্ৰতিষ্ঠাতা আৰ্নেষ্ট ৰাডাৰফ'ৰ্ডৰ আৱিষ্কাৰ আৰু বৈজ্ঞানিক চিন্তাই জীৱন আৰু জগতৰ প্ৰতি মানুহৰ দৃষ্টিভংগীক পৰিৱৰ্তন কৰে৷ চিগ্‌মণ্ড ফ্ৰয়েডৰ The Interpretation of Dreams-ৰ দৰে গ্ৰন্থত কৰা স্বপ্নতত্বৰ ব্যাখাই মানুহৰ পাপ-পূণ্য, উচিত-অনুচিত সম্পৰ্কীয় নৈতিক আৰু সামাজিক মূল্যবোধক আঘাত দিলে৷ চাৰ্লছ ডাৰউইনৰ ক্ৰমবিকাশ তত্ত্ব (Theory of Evolution)-ই জীৱ সৃষ্টিৰ ৰহস্যক ঐশ্বৰিক ধাৰণাৰ পৰা মুক্তি দিলে৷ কাৰ্ল মাৰ্ক্সৰ বস্তুবাদী দৰ্শনৰ ব্যাখাই ইশ্বৰৰ অস্তিত্বকেই নাকচ কৰিলে৷ ফ্ৰেডৰিখ নিৎসেই ইশ্বৰৰ মৃত্যু হৈছে বুলি ঘোষণা কৰিলে৷ অন্যহাতে, দুখন বিশ্বযুদ্ধ আৰু পুজিবাদী অৰ্থনীতিৰ সম্প্ৰসাৰণে বিশ্বক জোকাৰি গ'ল৷ অৰ্থাৎ বিজ্ঞান, প্ৰযুক্তি, যুক্তিবাদ, জীৱবিজ্ঞান, মনোবিজ্ঞান আদিৰ বিকাশে ৰোমান্টিক যুগৰ ধ্যান-ধাৰণা, বিশ্বাস, সংস্কাৰ-এই আটাইবোৰৰ সামৰণি ঘোষণা কৰিলে৷ এই যুগান্তকাৰী পৰিৱৰ্তনৰ দিশ আছিল দুটা: এহাতে দ্ৰুত নগৰীকৰণ, আনহাতে ব্যক্তিবমনৰ সংকুচিত ৰূপ, এহাতে নৱ নৱ বৈজ্ঞানিক আৱিষ্কাৰ, আনহাতে যুদ্ধৰ সৰ্বগ্ৰাসী ৰূপ, এহাতে প্ৰসাৰিত যোগযোগ ব্যৱস্থাৰ ফলত জনসংযোগ, আনহাতে মানুহৰ নিসংগতাবোধ৷ আধুনিক জীৱনে আনি দিয়া এনে হতাশা, অনিশ্চয়তা, অনিৰাপত্তাৰ ভেটিতে আধুনিকতাৰ জন্ম আৰু বিকাশ৷
সাহিত্যত আধুনিকতাবাদৰ বিকাশ
আধুনিকতাবাদৰ জন্ম হৈছিল চিত্ৰশিল্পৰ যোগেদি৷ চিত্ৰশিল্পৰ প্ৰতীতিবাদ, উত্তৰ প্ৰতীতিবাদ, অভিব্যক্তিবাদ, কিউবিকবাদ আদিৰ মাজেদি প্ৰকাশিত মানুহৰ মনোজগতৰ দ্বন্দ্ব, নৈৰাশ্য, অনুশাসনহীনতা, ব্যক্তিকেন্দ্ৰিকতা, অসহায়তা কেৱল চিত্ৰশিল্পৰ মাজতে সীমাবদ্ধ নাথাকি জ্ঞানৰ সকলো ক্ষেত্ৰলৈ সম্প্ৰসাৰিত হ'ল৷ যাময়াতিনে (Yevgeny Zamyatin) লিখা On Literature, Revolution, Entropy, and Other Matters (১৯২৩)-ত আধুনিকতাবাদৰ বীজ ৰোমান্টিক আন্দোলনৰ ভেটিতেই প্ৰতিষ্ঠা হৈছিল বুলি বহুতে ক'ব খোজে৷
আধুনিক যুগৰ লক্ষণ সম্পৰ্কে আৰ্ভিং হৱে (Irving Howe) তিনিটা স্তৰ নিৰ্দেশ কৰিছে: দৰাচলতে আধুনিকতাবাদ উল্লিখিত পটভূমিত জন্ম হোৱা বিভিন্ন মতবাদৰ সমষ্টি স্বৰূপ৷ আধুনিকতাবাদৰ সৈতে জডি়ত আন কিছুমান ধাৰণা বা মতবাদ হৈছে প্ৰকৃতিবাদ (Naturalism), প্ৰতীকবাদ (Symbolism), বাস্তৱবাদ (Realism), প্ৰতীতিবাদ (Impressionism), চিত্ৰকল্পবাদ (Imagism), অভিব্যক্তিবাদ (Expressionism), অধিবাস্তৱবাদ (Surrealism) আদি৷
১৯৩০ চনৰ ডিচেম্বৰৰ আশে-পাশে মানৱ প্ৰকৃতিৰ পৰিৱৰ্তন ঘটি আধুনকিতাবাদী আন্দোলনৰ সূচনা হোৱাৰ কথা ভাৰ্জিনিয়া উল্ফে (Virginia Woolf) ক'ব বিচাৰিছে৷ কিন্তু জোচেফ কনৰাড (Joseph Conrad)-ৰ Heart of Darkness-ৰ দৰে গ্ৰন্থত ১৯০২ চনতে আধুনিকতাবাদী দৃষ্টিভংগীৰ উপস্থিতি লক্ষ্যণীয়৷ এবচাৰ্ড নাটক (Absurd Theatre) আদি ইয়াৰ পূৰ্বতে আৰম্ভ হৈছিল৷ সাহিত্যত জেমচ্ জয়চ (James Joyce)-ৰ চেতনাস্ৰোত (Stream of Consciousness)-ৰ ধাৰণাটো আধুনিকতাবাদৰ সূচনাত এটা মাইলৰ খুঁটি৷ ইন্টিৰিয়ৰ মন'লগ (Interior Monologue) শৈলিত তেওঁ ইউলিছিছ (Ulysses, ১৯২২) খন লিখিছিল৷ যুদ্ধোত্তৰ যুগৰ হতাশা, অৱক্ষয় আৰু মোহভংগৰ শক্তিশালী উপস্থাপনেৰে লিখা টি এছ ইলিয়টৰ 'দ্য ৱেষ্টলেণ্ড' (The Wasteland)-ৰ দৰে কবিতাৰ জৰি‍য়তে আধুনিকতাবাদী কবিতাৰ সূচনা হয়৷ উইলিয়াম ফকনাৰ (William Faulkner), অ'নীল (Eugene O'Neil), জন ষ্টেইনবকে (John Steinbeck), বাৰ্টুল ব্ৰেখট (Bertolt Brecht), চেমুৱেল বেকেট (Samuel Backett) আদি এই যুগৰ প্ৰতিনিধি৷ বিশ্বসাহিত্যক ঢৌৱাই যোৱা এই আধুনিকতাবাদী আন্দোলন প্ৰতীতিবাদতেই আৰম্ভ হৈ অস্তিত্ববাদতে সামৰণি বুলিব পাৰি৷
হৱে (Irving Howe) আধুনিকতাবাদৰ কেইটামান লক্ষণ নিৰ্দেশ কৰিছে: (১) এক বিশেষ সম্প্ৰদায় হিচাপে আভা গাৰ্ডৰ বিকাশ, (২) বিশ্বাসৰ সংকট, (৩) সাহিত্যকৰ্মৰ আত্মপৰ্যাপ্তিৰ ওপৰত দিয়া গুৰুত্ব, (৪) নন্দনতাত্বিত ক শৃংখলত পৰিৱৰ্তন, (৫) সাহিত্যৰ পৰা প্ৰকৃতিৰ অপসাৰণ কৰাৰ পৰিচয়, (৬) আকস্মিকতা, অভিঘাত, উত্তেজনা, সন্ত্ৰাসৰ লগত মুখামুখি, (৭) আদিমতাৰ প্ৰতি আকৰ্ষণ, (৮) উপন্যাসত চৰিত্ৰ আৰু গঠনশৈলীক সম্পূৰ্ণ ঐতিহ্য বিছিন্ন কৰি তোলা, (৯) নৈৰাজ্যবাদ কেন্দ্ৰীয় শক্তিত পৰিণত হোৱাৰ লক্ষণ৷
বাহ্যিক সংযোগ
শ্ৰেণী:দাৰ্শনিক আন্দোলন‎ শ্ৰেণী:কলা আন্দোলন
অসমলৈ মুছলমান সকলৰ প্ৰবজন
১) খ্ৰীষ্ট্ৰিয় সপ্তম শতিকাত তুৰ্কি সম্ৰাট সেষ্টিৰ হাছানৰ চীন অভিযান শেষ হোৱাত অসমৰ মাজেদি উভতি আহোতে কিছুসংখ্যক সেনা অসমত ৰৈ যায় (তথ্য: স্বাধীন অসম আৰু ঐতিহাসিক পটভুমি ,ৰবিউল হুছেইন বৰুৱা)।
(২)১৪ শতিকাত বঙ্গৰ নবাব হুছেইন শ্বাহে কমতা ৰাজ্য জয় কৰি 15-16 বছৰ ৰাজত্ব কৰে সেই সময়ত বহু মুছলিম সমাজ গঢ়ি উঠে তাৰ প্ৰমাণ হাজোৰ পোৱা মক্কা,ৰঙা মাটিৰ পকী মছজিদ ।
(৩)আহোম যুগত আজান ফকিৰ আদি পীৰৰ হাতত শ শ স্থানীয় লোকে ইছলাম গ্ৰহণ কৰে ।
(৪)১৮২৬ খ্ৰী:ত অসম ব্ৰিটিছৰ হাতত যোৱাত ব্ৰিটিছে হাবি জংগল চাফা কৰিবৰ বাবে বহু হিন্দু, মুছলিমক বংগৰ পৰা অসমত আনে বহুতক ৫ টকীয়া ফেমেলী টিকট দিও অসমত আনিছিল ।
(৭) চুহুমুং দিহিংগীয়া ৰজাৰ সময়ত তুৰ্বকৰ নেতৃত্বত<১৫৩২-৩৩> অহা সামৰিক অভিযান পতনৰ পিছত আহোম ৰজাই যুদ্ধ বন্দীসকলক দেশৰ বিভিন্ন অঞ্চলত সংস্থাপন দিছিল ।
বঙ্কোৱাল
'বংকোৱাল হৈছে গোলাঘাট জিলাৰ বোকাখাত মহকুমাৰ উত্তৰত অৱস্থিত এটা অঞ্চল। বোকাখাত ৰাজহচক্ৰৰ অধীনৰ মহুৰা মৌজাৰ বানে গৰকা এটা অঞ্চল বংকোৱাল। মিচিং সকলৰ তামাৰ গোষ্ঠীৰ লোকসকল এই অঞ্চলটোত বাস কৰে। এই লোক সকলক অসমীয়াভাষী মিচিং বুলিও কোৱা শুনা যায়। অৱশ্যে ভাষাটোৰ বাহিৰে আন সকলো আচাৰ-নীতি, পৰম্পৰা, আদি নিজা মিচিং নিয়ম মতেই পালন কৰে। ব্ৰহ্মপুত্ৰ, ধনশিৰি আৰু গেলাবিল নদীৰে আগুৰা এই অঞ্চলটোৰ লোক সকল কৃষিজীৱি। ২০১১ চনৰ লোকপিয়ল মতে গোলাঘাট জিলাৰ এই অঞ্চলটোৰ মুঠ জনসংখ্যা ২,৭৫৮জন (কেৱল মুল বংকোৱাল)। (http://www.censusindia.gov.in/2011census/dchb/1814_PART_B_DCHB_GOLAGHAT.pdf) নিকৰি, বৰতল, বৰটিকা, অফলা, ৰিৰিেক ধৰি কেইবাখনো গাঁৱক সামৰি এই বৃহত্ৰাতৰ বংকোৱালৰ সীমা (বেচৰকাৰী)। ৰাজনৈতিক আৰু সামাজিক ক্ষেত্ৰত বংকোৱাল:- বৃহত্তৰ বংকোৱাল অঞ্চলটোৰ পৰা কেইবাগৰাকীও সমাজ কৰ্মী আৰু ৰাজনৈতিক ব্যক্তিয়ে আত্ম প্ৰকাশ কৰিছিল। এই সকলৰ ভিতৰত প্ৰয়াত কমলেশ্বৰ মৰাং, প্ৰয়াত ৰত্নেশ্বৰ লইং, গোবিন চন্দ্ৰ দলে, পুষ্প চন্দ্ৰ লইং, ডালিমী লইঙৰ নাম লেখত লবলগীয়া। আনহাতে বৃৃৃত্তৰ বোকাখাত অঞ্চলৰ মহিলাৰ ভিতৰত অধিক সক্ৰ্ৰিয় মহিলা সমাজকৰ্মী হিচাপে ডালিমী লইং ওৰফে ডালিমী বাই সকলোৰে পৰিচিত। এই গৰাকী ডালিমী বাইৰ জীৱন আধাৰিত নাটক 'ডালিমী-মৰা সুঁতি জীয়া নৈ' ৰচনা কৰে পলাশ লইঙে। পোন প্ৰৰথমবাৰৰ বাবে মঞ্চস্থ হয় ২১এপ্ৰিল,২০২২ বৰ্ষত উজনি বংকোৱাল ৰংগ মঞ্চ
শিক্ষানুষ্ঠান
বংকোৱালৰ উচ্চমাধ্যমিক পৰ্যায়ৰ দুখন বিদ্যালয়খনৰ নাম হৈছে - বংকোৱাল উচ্চ মাধ্যমিক বিদ্যালয় আৰু বংকোৱাল ছিনিয়ৰ বেছিক স্কুল। দুয়োখন বিদ্যালয়ৰে মাধ্যম হৈছে অসমীয়া। গোলাঘাট জিলাৰ পশ্চিম শিক্ষাখণ্ডৰ অধীনত এই দুয়োখন বিদ্যালয় অৱস্থিত।
ইতিহাস
বংকোৱাল নামটোৰ উতপত্তিৰ সন্দৰ্ভত জনমানসত এটা কিম্বদন্তী প্ৰচলিত আছে। প্ৰয়াত গংগাধৰ পাৱ (এগৰাকী অৱসৰপ্ৰাপ্ত শিক্ষক, বংকোৱালৰ বাসিন্দা আছিল)ৰ "পাৱ বংশালী" খনত পোৱা তথ্য মতে- এদিন দুখন গাঁৱৰ মাজত চেপা পতাকলৈ দুৰ্বাদল কাজিয়া হল। পাটকাই পৰ্বতৰ নামনি অঞ্চল। এদিন ৰাতি নদীৰ সিপাৰৰ গাঁওখনৰ মানুহক কাটিবলৈ বুলি মদৰ ৰাগিত নাওত উঠিল। গভীৰ ৰাতি মদৰ ৰাগিত থকাৰ বাবে নাওখন সিপাৰৰ গাঁৱত নালাগি আকো নিজৰ গাঁৱতে লাগিলহি। ভুলবশতঃ শত্ৰুৰ গাঁও বুলি নিজৰ বংশৰ মানুহকে কাটি শেষ কৰিলে। পিছত পুৱা যেতিয়া দেখিলে তেতিয়া লাজ আৰু অনুশোচনাত দগ্ধ হৈ সেই গাঁও ত্যাগ কৰি আহি কালক্ৰমত এই গাঁও পাইহি। নিজৰ বংশ কটাৰ পৰাই কালক্ৰমত অপভ্ৰংশ হৈ বংশ...বংক...বংকোৱাল হল। অসমীয়া আলোচনী সাতসৰী (https://www.facebook.com/SATSORI-184110228868/ assamesebooks.com/112-magazines ) ৰ ২০০৯ চনৰ নৱেম্বৰ মাহত প্ৰকাশ পোৱা কিব পলাশ লইঙৰ -" বংকোৱালৰ কথা "শীৰ্ষক কবিতাটোত বংকোৱালৰ কিম্বদন্তীটো সুন্দৰ ৰূপত প্ৰকাশ পাইছে। প্ৰয়াত নাট্যকাৰ অজিত দত্তই পলাশ লইঙৰ কবিতাৰ আধাৰত কথা-বংকোৱাল নামৰ পূৰ্ণাংগ নাট লিখিছিল আৰু গোলাঘাট এমেচাৰ থিয়েটাৰ চচাইটি, আৰু গুৱাহাটীৰ ৰবীন্দ্ৰ ভৱনত ২০১৩ চনৰ ২৫ নৱেম্বৰত মঞ্চস্থ হৈছিল।
অসমীয়া সহিত্য জগতত বংকোৱাল
ইতিমধ্যে বংকোৱালক কবি পলাশ লইঙে অসমৰ সাহিত্য জগতত কবিতাৰ জৰিয়তে এটি সুখপাঠ্য কবিতাৰে পৰিচয় কৰাই দিবলৈ সক্ষম হৈছে। এই বৃহত্তৰ অঞ্চলটোৰ পৰা সাহিত্যৰ পথাৰত প্ৰথম খোজ পেলাবলৈ সক্ষম হৈছিল প্ৰয়াত ৰত্নেশ্বৰ লইং (শিক্ষক), প্ৰয়াত পুষ্প চন্দ্ৰ লইং আদিয়ে। তোখেতসকলে অঞ্চলেটাৰ সামাজিক শিক্ষা, উন্নয়নৰ লগতে সাহিত্য সাধনাতো ব্ৰতী হৈছিল। ইতিমধ্যে লেখক হিচাপে প্ৰতিষ্ঠা লাভ কৰা মাণিক চন্দ্ৰ দাৱ দিও বৰ্তমানে দেৰগাঁৱত নিগাজীকৈ থাকিবলৈ লৈছে, হলেও তেওঁ বংকোৱালত ডাঙৰ-দীঘল হৈয়ে সাহিত্য সাধনাত মনোনিবেশ কৰিছিল। শেহতীয়াকৈ অমল দাৱ (ফ্ৰীডম দলে), পলাশ লইং, জয়ন্ত মাধৱ মৰাং, ৰুণাল্ডো টাইড, দেৱজীত্ বিলু, নিপন লইং, গান্ধিৰাম বড়ি আদিয়ে নিয়মীয়াকৈ সাহিত্য চৰ্চা অব্যাহত ৰাখিছে। পলাশ লইংঙে ইতিমধ্যেো নাটক ৰচনাতো মনোনিবেশ কৰিছে।
উৎসৱ
আন মিচিংসকলৰ দৰে বংকৱোলৰ লোকসকলেও ফাগুনৰ প্ৰথম বুধবাৰত আলি-আই-লৃগাং পালন কৰে। আনহাতে অসমৰ বাপুতি সাহোন তিনিবিহুও পালন কৰি আহিছে।
বংকোৱালৰ উপাধিসমূহঃ পেগু, লইং, মৰাং, দলে, কামান, টাইদ, বড়ি, পাৱ আদি উপাধিৰ লোক বেচিকৈ পোৱা যায়।
তথ্য সংগ্ৰহ
শ্ৰেণী:গোলাঘাট জিলা
কুতুব আহমেদ মজুমদাৰ
কুতুব আহমেদ মজুমদাৰ (c. ১৯৩৯ – ২৭ নবেম্বৰ ২০১৯) অসমৰ এজন শিক্ষক আৰু ৰাজনীতিবিদ আছিল। তেঁও ছোনাই বিধানসভা সমষ্টিৰ বিধায়ক আছিল।
জীবনী
কুতুব আহমেদ মজুমদাৰ মনিপুৰি মুছলিম আছিল। তেঁও ১৯৬১ চনত গুৰুচৰ কলেজ হৈতে স্নাতক ডিগ্ৰি লাভ কৰিছিল। ২০০৬ সনত তেঁও ছোনাই বিধানসভা সমষ্টিৰ বিধায়ক হিচাবে নিৰ্বাচিত হৈছিল।   ২০১৯ চনৰ ২৭ নবেম্বৰ ৮০ বয়সত তেখেতৰ মৃত্যু হৈছিল।
তথ্যসংগ্ৰহ
শ্ৰেণী:অসমৰ ৰাজনীতিৰ সৈতে জড়িত ব্যক্তি শ্ৰেণী:অসমৰ ব্যক্তি শ্ৰেণী:মৃত ব্যক্তি
ইটছ এ গাৰ্ল: দ্য থ্ৰী ডেডলিয়েষ্ট ৱৰ্ডছ ইন দ্য ৱৰ্ল্ড
ইটছ এ গাৰ্ল: দ্য থ্ৰী ডেডলিয়েষ্ট ৱৰ্ডছ ইন দ্য ৱৰ্ল্ড (It's a Girl: The Three Deadliest Words in the World; অসমীয়া অনুবাদ: এইজনী এজনী ছোৱালী: পৃথিৱীৰ আটাইতকৈ ঘাটক তিনিটা শব্দ) হৈছে ২০১২ চনৰ এখন তথ্যচিত্ৰ; য’ত কন্যা শিশু হত্যা প্ৰথাৰ বিষয়ে অন্বেষণ কৰা হৈছে। তথ্যচিত্ৰখনৰ পৰিচালক ইভান গ্ৰে ডেভিছে মূলতঃ ভাৰত আৰু চীনৰ ওপৰত আলোকপাত কৰিছে। ৰাষ্ট্ৰসংঘৰ এটা হিচাপ মতে বৰ্তমানলৈ ২০ কোটি পৰ্যন্ত মহিলা "নিৰুদ্দেশ" হৈছে, যাৰ অধিকাংশই ভাৰত আৰু চীনৰ। ছবিখনৰ শ্বুটিঙত চাৰি বছৰ সময় লাগিছিল।
তথ্যচিত্ৰখন আৰম্ভণিৰ দৃশ্যটোৰ শ্বুটিং ভাৰতত কৰা হৈছে। দৃশ্যটোত দেখা গৈছে, পথাৰত থিয় হৈ থকা মহিলা এগৰাকীয়ে কৈ আছে যে তেওঁ কেবল কন্যা সন্তান হোৱা বাবেই আঠোটাকৈ নৱজাতকক ডিঙি চেপি হত্যা কৰিছে। ডেভিছে প্ৰথমে যৌন সৰবৰাহৰ ওপৰত আৰু মহিলাৰ শোষণৰ বিষয়ে এখন তথ্যচিত্ৰ নিৰ্মাণ কৰাৰ কথা ভাবিছিল। কিন্তু ভাৰতীয় মহিলাগৰাকীৰ কাহিনীটো শুনি ডেভিছে প্ৰথম পৰিকল্পনা বাতিল কৰি তাৰ পৰিৱৰ্তে একমাত্ৰ লিংগভিত্তিক হত্যাৰ ওপৰত গুৰুত্ব দি এখন তথ্যচিত্ৰ নিৰ্মাণ কৰে। ডেভিছে চীন আৰু ভাৰতৰ কন্যা শিশু হত্যাৰ ওপৰত গুৰুত্ব আৰোপ কৰাৰ কাৰণ হ’ল- যৌতুকৰ দৰে ভাৰতৰ সামাজিক প্ৰথা আৰু চীনৰ এক সন্তান নীতিয়ে কন্যাশিশু হত্যাত গুৰুত্বপূৰ্ণ প্ৰভাৱ পেলাইছে।
ইভান গ্ৰে ডেভিছে হাৰ্ভেষ্ট মিডিয়া মিনিষ্ট্ৰীৰ বাবে কাম কৰিছিল, যিটো সংস্থাই গীৰ্জাৰ বাবে জীৱন সমৰ্থক ভিডিঅ' নিৰ্মাণ কৰে।
চিত্ৰায়ন
তথ্যচিত্ৰখনত ডেভিছে সমাজকৰ্মী আৰু গাঁৱৰ মহিলাসকলৰ সাক্ষাৎকাৰ লৈছিল। তেওঁ দেখা পায় যে এই প্ৰথাৰ প্ৰধান কাৰণ হৈছে দৰিদ্ৰতা। কিন্তু যিবোৰ সাংস্কৃতিক নীতি-নিয়মৰ ফলত এজন পুৰুষক মহিলাতকৈ অধিক উচ্চ স্থান দিয়া হয়, সেইবোৰেও গুৰুত্বপূৰ্ণ কাৰক হিচাপে কাম কৰে। এই সমাজবোৰত পুৰুষসকলেই পৰিয়ালৰ যোগানকাৰী; আৰু ছোৱালীবোৰক যৌতুকসহ বিয়া দিব লাগে, যিটো বহুতৰ বাবে সম্ভৱপৰ নহয়। ইয়াৰ ফলত "মৃত্যুৰ সংস্কৃতি"ৰ সৃষ্টি হয়। চীনত বলপূৰ্বক গৰ্ভপাত সাধাৰণ কথা। তথ্যচিত্ৰখনৰ এটা অংশ হৈছে, ‘এক শিশু আইন’ বলবৎ কৰা আৰক্ষীয়ে মাজেমাজে চলোৱা তালাচীৰ পৰা হাত সাৰিবলৈ পলায়ন কৰিবলগীয়া মহিলাসকলৰ বিষয়ে। মহিলাৰ অভাৱৰ বাবে চীনত মানৱ সৰবৰাহ তীব্ৰভাৱে বৃদ্ধি পাইছে। তথ্যচিত্ৰখনৰ এটা সাক্ষাৎকাৰ হৈছে এগৰাকী মহিলাৰ, যাৰ কন্যাক অপহৰণ কৰি তাৰ পিছত দাসী হিচাপে বিক্ৰী কৰা হৈছিল।
ডেভিছে কয় যে চীনত মহিলাক চিনেমাত জড়িত কৰোঁৱাটো যথেষ্ঠ কঠিন আছিল। ডেভিছে অৱশ্যে লি ফাং নামৰ এগৰাকী কাৰখানাৰ শ্ৰমিক মহিলাক লগ পাইছিল যিয়ে স্ব-ইচ্ছাই নিজৰ কাহিনী বিৱৰণ কৰিছিল। তৃতীয়বাৰৰ বাবে গৰ্ভৱতী হোৱাৰ কথা জানিব পাৰি আৰক্ষীয়ে তেওঁৰ ঘৰত অভিযান চলায়। তেওঁ স্বামীৰ সৈতে নিজ গাঁৱৰ পৰা পলায়ন কৰি গোপনে এজনী ছোৱালী সন্তান জন্ম দিয়ে। কিন্তু আইনৰ দৃষ্টিত তেওঁলোকৰ ছোৱালীক "অবৈধ"। সেয়েহে শিক্ষা বা স্বাস্থ্যসেৱা লাভ কৰিব নোৱাৰে, বা আইনীভাৱে কাম কৰিব নোৱাৰে।
ভাৰতত ডেভিছে শিশুৰোগ চিকিৎসক ডাঃ মিতু খুৰানাৰ সাক্ষাৎকাৰ লৈছিল। যেতিয়া তেওঁ গৰ্ভৱতী বুলি গম পায় তেতিয়া তেওঁৰ স্বামী আৰু শাহুৱেকে আল্ট্ৰাচাউণ্ড কৰিবলৈ বাধ্য কৰে। যৌতুক প্ৰথাৰ দৰেই ১৯৯৪ চনত চৰকাৰে ভাৰততো আইন প্ৰণয়ণ কৰি গৰ্ভস্থ সন্তানৰ লিংগ পৰীক্ষা কৰাটো অবৈধ ঘোষণা কৰে। কিয়নো এই পৰীক্ষাৰ দ্বাৰা লিঙ্গ ভিত্তিক গৰ্ভপাতৰ প্ৰৰোচিত হয়। যেতিয়া আল্ট্ৰাচাউণ্ডত খুৰানাৰ গৰ্ভত এহাল যমজ ছোৱালীৰ ভ্ৰুণ দেখা গ’ল, তেতিয়া স্বামী আৰু শাহুৱেকে তেওঁক গৰ্ভপাত কৰিবলৈ কয়। তেওঁ মানি নোলোৱাত গাৰ্হস্থ্য হিংসাৰ সন্মুখীন হয়। তেওঁ কোনোমতে পিতৃগৃহলৈ গৈ সময়তকৈ পূৰ্বেই এহাল কন্যা সন্তানৰ জন্ম দিয়ে। তাৰ পিছত তেওঁ স্বামীৰ লগতে আল্ট্ৰাচাউণ্ড কৰা হাস্পাতালখনৰ বিৰুদ্ধে আদালতত গোচৰ তৰে যদিও স্বামী আৰু হাস্পাতালৰ দোষ আদালতত সাব্যস্ত কৰিব পৰা নগ’ল।
অনুমান কৰা হৈছে যে চীনত মহিলাতকৈ পুৰুষৰ সংখ্যা ৩.৭ কোটি বেছি। তথ্যচিত্ৰখনত চীনত মহিলাৰ আত্মহত্যাৰ হাৰ প্ৰতিদিনে বৃদ্ধি পোৱালৈ চাই আত্মহত্যা আৰু সামাজিক প্ৰমূল্যৰ বাবে মহিলাৰ অৱনমিত স্থানৰ মাজত থকা সম্বন্ধৰ অন্বেষণ কৰা হৈছে। শেহতীয়াকৈ চীন চৰকাৰে কয় যে তেওঁলোকে এক শিশু নীতি পৰ্যায়ক্ৰমে বন্ধ কৰিবলৈ আৰম্ভ কৰিব, যিয়ে চীনত কন্যাশিশু হত্যা হ্ৰাস কৰাত সহায় কৰিব পাৰে। কিন্তু তথ্যচিত্ৰখনৰ মতে সাংস্কৃতিক প্ৰমূল্যবোধসমূহো সলনি হোৱাৰ প্ৰয়োজন, যাতে পৰিয়ালসমূহে কন্যা সন্তান জন্ম দিও সুখী হ’ব পাৰে।
প্ৰদৰ্শন
এই তথ্যচিত্ৰখন টৰন্টোত এম্নেষ্টী ইণ্টাৰনেশ্যনেলৰ সপ্তম এমেনেষ্টি ৰিল সজাগতা চলচ্চিত্ৰ মহোৎসৱত আৰু ব্ৰাছেলছৰ ইউৰোপীয় সংসদত প্ৰদৰ্শিত হৈছিল।[8] অক্সফৰ্ড বিশ্ববিদ্যালয়ৰ দুখন ছাত্ৰ সমাজ- ল’য়াৰ্ছ উইদাউট বৰ্ডাৰছ আৰু উইমেন ফৰ উইমেন ইণ্টাৰনেশ্যনেলে এক্সেটাৰ কলেজৰ ছাস্কাচেৱান থিয়েটাৰত তথ্যচিত্ৰখন প্ৰদৰ্শন কৰাৰ পিছত বিষয়টোৰ প্ৰতি সজাগতা সৃষ্টিৰ বাবে ডেভিছৰ সৈতে একেলগে কাম কৰা মানৱ অধিকাৰ সাংবাদিক ৰাম মাশ্ৰুৱে প্ৰশ্নোত্তৰত অংশগ্ৰহণ কৰে।
অধিক তথ্য
শ্ৰেণী:নাৰীৰ বিৰুদ্ধে হিংসা শ্ৰেণী:ভাৰতত লিংগ চয়ন শ্ৰেণী:তথ্যচিত্ৰ
মিৰিকা টেঙা
মিৰিকা টেঙা বা বন জৰা (Silver berry, বৈজ্ঞানিক নাম: Elaeagnus caudata Schltdl.) এবিধ চিৰসেউজ গুল্মজাতীয় সপুষ্পক উদ্ভিদ। মিৰিকা টেঙা অসমত প্ৰাকৃতিকভাৱে গজে। ইয়াৰ ফল খাদ্যৰ উপযোগী। মিচিং ভাষাত ইয়াক বিৰাই এছিং আৰু কাৰ্বি ভাষাত ছোলেঙি এৰিকং বোলা হয়।
বিৱৰণ
মিৰিকা টেঙাৰ পাতবোৰ ডিম্বাকৃতিৰ দীঘলীয়া আৰু নোমহীন। ফলসমূহ এক ইঞ্চিমান দীঘল আৰু ডিম্বাকৃতিৰ। পকিলে ৰঙা বা হালধীয়া বৰণৰ হয়। ভিতৰভাগ মঙহাল। ফলৰ বীজ দীঘলীয়া আৰু দুইমূৰ জোঙা। ইয়াত কিছুমান দীঘলীয়া শিৰা থাকে।
ব্যৱহাৰ
মিৰিকা টেঙা এবিধ টেঙাজাতীয় ফল আৰু ইয়াক কেঁচাকৈ বা আচাৰ হিচাপে খাব পাৰি। ফলটোৰ প্ৰতি ১০০ গ্ৰামত প্ৰায় ৮.৩% চেনি, ৪.৫ % প্ৰটিন আৰু ১২ মিলিগ্ৰাম ভিটামিন চি থাকে। ই বিশেষকৈ ভিটামিন এ, চি আৰু ই তথা খনিজ পদাৰ্থৰ এক উৎস। মিৰিকা টেঙাৰ জেলী আদি কৰিও খোৱা হয়।
ঔষধিপৰ্বত
ঔষধিপৰ্বত হৈছে ৰামায়ণত বৰ্ণিত ঔষধি উদ্ভিদেৰে পৰিপূৰ্ণ এক পৰ্বত। লংকাত ৰাম আৰু ৰাৱণৰ মাজত হোৱা যুদ্ধত ৰাৱণৰ পুত্ৰ ইন্দ্ৰজিতে ৰামৰ ভ্ৰাতৃ লক্ষ্মণক বাসৱী শক্তি বা শক্তিশেলেৰে আক্ৰমণ কৰে আৰু লক্ষ্মণ নিশ্চিত মৃত্যুৰ মুখত পৰে। তেওঁক আৰোগ্য কৰিবলৈ জাম্বৱনৰ পৰামৰ্শ অনুযায়ী হনুমান হিমালয়লৈ যাত্ৰা কৰে। কিন্তু ঔষধি উদ্ভিদৰ পৰিচয় নথকাৰ বাবে হনুমানে গোটেই ঔষধি পৰ্বতখনকে লংকালৈ দাঙি আনে।
দ্য টাইমছ অৱ ইণ্ডিয়া
দ্য টাইমছ অৱ ইণ্ডিয়া (ইয়াৰ সংক্ষিপ্ত ৰূপ টয়/TOI নামেৰেও জনাজাত) হৈছে দ্য টাইমছ গ্ৰুপৰ মালিকানাধীন আৰু পৰিচালিত ইংৰাজী ভাষাৰ এখন ভাৰতীয় দৈনিক বাতৰি কাকত আৰু ডিজিটেল সংবাদ পত্ৰ। প্ৰচলনৰ হিচাপত ই ভাৰতৰ তৃতীয় বৃহত্তম কাকত আৰু বিশ্বৰ ভিতৰতে সৰ্বাধিক বিক্ৰী হোৱা ইংৰাজী ভাষাৰ দৈনিক কাকত।   ই ভাৰতৰ আটাইতকৈ পুৰণি ইংৰাজী ভাষাৰ কাকত, আৰু এতিয়াও প্ৰচলিত দ্বিতীয় পুৰণি ভাৰতীয় কাকত। ইয়াৰ প্ৰথম সংস্কৰণ ১৮৩৮ চনত প্ৰকাশ পাইছিল। ইয়াক "বৰি বন্দৰৰ বৃদ্ধ ভদ্ৰমহিলা" উপনামেৰে জনা যায়,  আৰু ই এখন ভাৰতীয় "অভিলেখৰ বাতৰি কাকত"।
ঔষধিপৰ্বত
তথ্য সংগ্ৰহ
শ্ৰেণী:ৰামায়ণ শ্ৰেণী:ৰামায়ণৰ স্থানসমূহ
দ্য টাইমছ অৱ ইণ্ডিয়া
কুৰি শতিকাৰ আৰম্ভণিৰ সময়ত ভাৰতৰ ভাইচৰয় লৰ্ড কাৰ্জনে টাইমছ অৱ ইণ্ডিয়াক "এছিয়াৰ আগশাৰীৰ সংবাদ পত্ৰ" বুলি অভিহিত কৰিছিল। ১৯৯১ চনত বিবিচিয়ে ইয়াক বিশ্বৰ ছখন শ্ৰেষ্ঠ বাতৰি কাকতৰ ভিতৰত স্থান দিয়ে।
ইয়াৰ মালিক আৰু প্ৰকাশক হৈছে বেনেট, ক’লমেন এণ্ড কো লিমিটেড (B.C.C.L.), যিটো চাহু জৈন পৰিয়ালৰ মালিকানাধীন। ব্ৰেণ্ড ট্ৰাষ্ট ৰিপৰ্ট ইণ্ডিয়া অধ্যয়ন ২০১৯ত টাইমছ অব ইণ্ডিয়াক ভাৰতৰ আটাইতকৈ বিশ্বাসযোগ্য ইংৰাজী কাকত হিচাপে ৰেটিং দিয়া হৈছিল। ৰয়টাৰ্ছৰ এক সমীক্ষাত টয়ক (TOI) ভাৰতৰ আটাইতকৈ বিশ্বাসযোগ্য মিডিয়া নিউজ ব্ৰেণ্ড হিচাপে ৰেটিং দিয়া হৈছে। শেহতীয়া দশককেইটাত কাকতখনে ভাৰতীয় সংবাদ উদ্যোগত ইতিবাচক সংবাদ প্ৰচাৰৰ বিনিময়ত ব্যক্তি আৰু সংস্থাৰপৰা ধন লোৱাৰ প্ৰথা প্ৰতিষ্ঠা কৰাৰ বাবে সমালোচনাৰ সন্মুখীন হৈছে।
আৰম্ভণি
১৮৩৮ চনৰ ৩ নৱেম্বৰত দ্য বম্বে টাইমছ আৰু জাৰ্নেল অৱ কমাৰ্চ নামেৰে দ্য টাইমছ অৱ ইণ্ডিয়াৰ প্ৰথমটো সংস্কৰণ প্ৰকাশ পাইছিল। মহাৰাষ্ট্ৰৰ সমাজ সংস্কাৰক ৰাওবাহাদুৰ নাৰায়ণ দীনানাথ ভেলকাৰৰ পৰিচালনাত বুধবাৰ আৰু শনিবাৰে প্ৰকাশ পোৱা কাকতখনত ব্ৰিটেইন আৰু বিশ্বৰ লগতে ভাৰতীয় উপমহাদেশৰ বাতৰিও প্ৰকাশ পাইছিল। জে ই ব্ৰেনান ইয়াৰ প্ৰথম সম্পাদক আছিল। ১৮৫০ চনত ইয়াৰ দৈনিক সংস্কৰণ প্ৰকাশ কৰিবলৈ আৰম্ভ কৰিছিল।
১৮৬০ চনত সম্পাদক ৰবাৰ্ট নাইটে (১৮২৫–১৮৯২) ব্যৱসায়িক অংশীদাৰিত্ব থকা ভাৰতীয়সকলৰ সুত ক্ৰয় কৰি, আৰু প্ৰতিদ্বন্দ্বী বম্বে ষ্টেণ্ডাৰ্ডৰ সৈতে একত্ৰিত কৰি ভাৰতৰ প্ৰথমটো সংবাদ সংস্থা আৰম্ভ কৰিছিল। ১৮৬১ চনত তেওঁ বম্বে টাইমছ আৰু ষ্টেণ্ডাৰ্ডৰ পৰা দ্য টাইমছ অফ ইণ্ডিয়ালৈ নামটো সলনি কৰিছিল। নাইটে আগতীয়া বাধা বা ভয়-ভাবুকিৰ পৰা মুক্ত এক সংবাদ মাধ্যমৰ হকে যুঁজিছিল; চৰকাৰ, ব্যৱসায়িক স্বাৰ্থ আৰু সাংস্কৃতিক মুখপাত্ৰসকলৰ প্ৰচেষ্টাক সঘনাই প্ৰতিহত কৰি কাকতখনক ৰাষ্ট্ৰীয় গুৰুত্ব লাভ কৰাৰ দিশত আগুৱাই লৈ গৈছিল।  ঊনবিংশ শতিকাত এই কাকত কোম্পানীটোৱে ৮০০ৰো অধিক লোক নিয়োজিত কৰিছিল,আৰু ভাৰত আৰু ইউৰোপত ইয়াৰ উল্লেখনীয় প্ৰচলন আছিল।
ডালমিয়াৰ মালিকীস্বত্ব
ছাৰ ষ্টেনলি ৰিডে ১৯০৭ চনৰ পৰা ১৯২৪ চনলৈকে টাইমছ অৱ ইণ্ডিয়া সম্পাদনা কৰিছিল, আৰু মহাত্মা গান্ধীৰ দৰে ভাৰতৰ গুৰুত্বপূৰ্ণ ব্যক্তিৰ পৰা চিঠিপত্ৰ লাভ কৰিছিল। মুঠতে তেওঁ ভাৰতত পঞ্চাশ বছৰ বাস কৰিছিল। ভাৰতীয় সাম্প্ৰতিক পৰিস্থিতিৰ বিশেষজ্ঞ হিচাপে তেওঁ যুক্তৰাজ্যত সন্মান লাভ কৰিছিল।
ভাৰত স্বাধীন হোৱাৰ লগে লগে আৰু ব্ৰিটিছ মালিকসকল গুচি যোৱাৰ লগে লগে ১৯৪৬ চনত বেনেট কলমেন এণ্ড কোম্পানী লিমিটেডক ঔদ্যোগিক পৰিয়ালৰ চেনিৰ ব্যৱসায়ী ৰামকৃষ্ণ ডালমিয়াৰ হাতত ₹ ২০ মিলিয়নত  (২০২০ চনত ২.৪ বিলিয়ন ₹ বা ৩০ মিলিয়ন মাৰ্কিন ডলাৰৰ সমতুল্য) বিক্ৰী কৰা হৈছিল। ১৯৫৫ চনত ভিভিয়ান বোস তদন্ত আয়োগে গম পায় যে ৰামকৃষ্ণ ডালমিয়াই ১৯৪৭ চনত তেওঁৰ অধ্যক্ষতাত পৰিচালিত এটা বেংক আৰু এটা বীমা কোম্পানীৰ পৰা ধন হস্তান্তৰ কৰি বেনেট কলমেন এণ্ড কোম্পানীক অধিগ্ৰহণৰ কাম কৰিছিল। পাছলৈ আদালতৰ গোচৰত ৰামকৃষ্ণ ডালমিয়াক আত্মসাৎ আৰু প্ৰৱঞ্চনাৰ গোচৰত দোষী সাব্যস্ত হোৱাৰ পিছত দুবছৰ তিহাৰ কাৰাগাৰত কাৰাদণ্ড বিহা হয়।
কাৰাদণ্ডৰ বেছিভাগ সময় তেওঁ চিকিৎসালয়ত কটাবলৈ সক্ষম হৈছিল। মুক্তি পোৱাৰ লগে লগে তেওঁৰ জোঁৱায়েক সাহু শান্তি প্ৰসাদ জৈনে, যাক তেওঁ বেনেট, কলমেন এণ্ড কোম্পানী লিমিটেডৰ পৰিচালনাৰ দায়িত্ব অৰ্পণ কৰিছিল, কোম্পানীটোৰ নেতৃত্ব ডালমিয়াই পুনৰ নিজৰ হাতত লোৱাৰ প্ৰচেষ্টাক অগ্ৰাহ্য কৰিছিল।
জৈন পৰিয়াল (শান্তি প্ৰসাদ জৈন)
১৯৬০ চনৰ আৰম্ভণিতে ক'লা বজাৰত বাতৰি কাকত বিক্ৰী কৰাৰ অভিযোগত শান্তি প্ৰসাদ জৈনক কাৰাবন্দী কৰা হয়। আৰু ভিভিয়ান বোস কমিছনৰ পূৰ্বৰ প্ৰতিবেদনৰ ভিত্তিত ডালমিয়া–জৈন গোটৰ ভুল কামৰ তথ্য পোৱা গৈছিল, য’ত শান্তি প্ৰসাদ জৈনৰ বিৰুদ্ধে নিৰ্দিষ্ট অভিযোগো সন্নিৱিষ্ট আছিল। ইয়াৰ ভিত্তিত ভাৰত চৰকাৰে বেনেট, কলমেন এণ্ড কোম্পানীৰ পৰিচালনাক বাধা দিবলৈ আৰু আঁতৰোৱাৰ বাবে আবেদন দাখিল কৰিছিল। আবেদনৰ ভিত্তিত ন্যায়াধীশে চৰকাৰক বাতৰি কাকতখনৰ নিয়ন্ত্ৰণ গ্ৰহণ কৰিবলৈ নিৰ্দেশ দিয়ে। ইয়াৰ ফলত আধাসংখ্যক পৰিচালকক সলনি কৰি বম্বে উচ্চ ন্যায়ালয়ৰ এজন ন্যায়াধীশক অধ্যক্ষ হিচাপে নিযুক্তি দিয়া হৈছিল।
ভাৰত চৰকাৰৰ অধীনত
ডালমিয়া–জৈন গোটৰ গুৰুতৰ অপৰাধৰ ইংগিত দিয়া ভিভিয়ান বোস কমিছনৰ প্ৰতিবেদনৰ পিছত ১৯৬৯ চনৰ ২৮ আগষ্টত ন্যায়াধীশ জে এল নাইনৰ অধীনত ব'ম্বে উচ্চ ন্যায়ালয়ে পূৰ্বৰ বেনেট, কোলেমন এণ্ড কোম্পানীৰ পৰিষদখন ভংগ কৰি চৰকাৰৰ অধীনত এখনত নতুন পৰিষদ গঠন কৰিবলৈ নিৰ্দেশ দিছিল। বিচাৰপীঠে ৰায় দিয়ে যে "এনে পৰিস্থিতিত, কোম্পানীটোৰ কাম-কাজসমূহ জনস্বাৰ্থৰ পক্ষে নগৈ কোম্পানীটোৰ নিজ স্বাৰ্থৰ পক্ষে কৰা হৈছে বুলি আবেদনকাৰীসকলে কৰা অভিযোগসমূহ শুদ্ধ হিচাপে ধৰি লৈ এনে আদেশ প্ৰদান কৰাটোৱেই উত্তম হ'ব।" সেই নিৰ্দেশৰ পিছত শান্তি প্ৰসাদ জৈনে পৰিচালকৰ দায়িত্ব এৰিবলগা হৈছিল আৰু ভাৰত চৰকাৰে নিযুক্তি দিয়া নতুন পৰিচালকৰ সৈতে কোম্পানীটো চলিছিল। তেতিয়াও পৰিষদত অক্ষুণ্ন থকা একমাত্ৰ ব্যতিক্ৰম আছিল জৈনসকলৰ এজন ষ্টেনোগ্ৰাফাৰ। আচৰিতভাৱে আদালতে ডি কে কুণ্টেক ব’ৰ্ডৰ অধ্যক্ষ হিচাপে নিযুক্তি দিছিল। কুন্টেৰ পূৰ্বে কোনো ব্যৱসায়িক অভিজ্ঞতা নাছিল আৰু তেওঁ লোকসভাৰ বিৰোধী দলৰ সদস্যও আছিল।
পুনৰ জৈন পৰিয়ালৰ হাতত
১৯৭৬ চনত ভাৰতত জৰুৰীকালীন অৱস্থা চলি থকাৰ সময়ত চৰকাৰে কাকতখনৰ মালিকীস্বত্ব পুনৰ অশোক কুমাৰ জৈনলৈ হস্তান্তৰ কৰে, যি আছিল সাহু শান্তি প্ৰসাদ জৈনৰ পুত্ৰ আৰু ৰামকৃষ্ণ ডালমিয়াৰ নাতি। তেওঁ বৰ্তমানৰ মালিক সমীৰ জৈন আৰু বিনীত জৈনৰ পিতৃ। জৈনসকলেও সঘনাই বিভিন্ন ধন সৰবৰাহৰ কেলেংকাৰীত জড়িত হৈছিল। ১৯৯৮ চনত অশোক কুমাৰ জৈনে ছুইজাৰলেণ্ডৰ বিদেশী একাউণ্ট এটালৈ অবৈধভাৱে ধন হস্তান্তৰ কৰাৰ অভিযোগত চলি থকা গোচৰটো আইন বলবৎকাৰী সঞ্চালকালয়ে গুৰুত্বসহকাৰে চলাই থকাৰ সময়ত তেওঁ দেশ এৰি পলায়ন কৰিবলগীয়া হৈছিল।
একবিংশ শতিকাত টাইমছ অৱ ইণ্ডিয়া
২০০৬ চনৰ শেষৰ ফালে টাইমছ গ্ৰুপে বিজয়ানন্দ প্ৰিণ্টাৰছ লিমিটেড (ভিপিএল) অধিগ্ৰহণ কৰে। ইয়াৰ পূৰ্বে ভিপিএলে বিজয় কৰ্ণাটক আৰু উষা কিৰণ নামৰ দুখন কানাড়া কাকত, আৰু বিজয় টাইমছ নামৰ এখন ইংৰাজী দৈনিক প্ৰকাশ কৰিছিল। সেই সময়ত কানাড়া কাকতৰ খণ্ডত বিজয় কৰ্ণাটক আগশাৰীৰ আছিল।
কাকতখনে ২০০৮ চনৰ ১২ এপ্ৰিলত চেন্নাই সংস্কৰণ মুকলি কৰিছিল। ২০১৩ চনৰ ফেব্ৰুৱাৰীত ইয়াৰ এটা কলহাপুৰ সংস্কৰণ মুকলি কৰা হৈছিল।
টয়ফা বঁটা
২০১৩ চনত প্ৰৱৰ্তিত আৰু ২০১৬ চনত দ্বিতীয়বাৰৰ বাবে প্ৰদান কৰা "দ্য টাইমছ অৱ ইণ্ডিয়া ফিল্ম এৱাৰ্ডছ" বা "টয়ফা" হৈছে চলচ্চিত্ৰ উদ্যোগৰ কামৰ বাবে দিয়া বঁটা, য'ত মনোনয়ন শাখাসমূহৰ ওপৰত বিশ্বব্যাপী ৰাজহুৱা ভোটৰ দ্বাৰা বিজেতাসকল নিৰ্ধাৰণ কৰা হয়।
সংস্কৰণ আৰু প্ৰকাশনসমূহ
টাইমছ অৱ ইণ্ডিয়া প্ৰকাশ কৰে বেনেট, কলমেন এণ্ড কোম্পানী লিমিটেড নামৰ সংবাদ মাধ্যমটোৱে। কোম্পানীটোৱে "দ্য টাইমছ গ্ৰুপ" নামেৰে জনাজাত ইয়াৰ আন সহযোগী কোম্পানীসমূহৰ সৈতে লগ লাগি টয়ৰ উপৰি আহমেদাবাদ মিৰ’ৰ, বেংগালুৰু মিৰ’ৰ, মুম্বাই মিৰ’ৰ, পুনে মিৰ’ৰ; ইকনমিক টাইমছ; ইটি পানাচে (সোমবাৰৰ পৰা শুকুৰবাৰলৈ মুম্বাই, দিল্লী আৰু বেংগালুৰুৰ পৰা প্ৰকাশিত) আৰু ইটি পানাচে (প্ৰতি শনিবাৰে পুনে আৰু চেন্নাইৰ পৰা); এই সময় (এখন বাংলা দৈনিক কাকত); মহাৰাষ্ট্ৰ টাইমছ (এখন মাৰাঠী দৈনিক কাকত); নৱভাৰত টাইমছ (এখন হিন্দী দৈনিক কাকত) প্ৰকাশ কৰে।
মুম্বাই, আগ্ৰা, আহমেদাবাদ, এলাহাবাদ, ঔৰংগাবাদ, বেৰেইলী, বেংগালুৰু, বেলগাম, ভোপাল, ভুৱনেশ্বৰ, কইম্বাটুৰ, চণ্ডীগড়, চেন্নাই, দেৰাডুন, দিল্লী, গোৰখপুৰ, গুৰগাঁও, গুৱাহাটী, গোৱালিয়ৰ, হুবলী, হায়দৰাবাদ, ইন্দোৰ, জবলপুৰ, জয়পুৰ, জম্মু, কানপুৰ, কোচি, কলহাপুৰ, কলকাতা, লক্ষ্ণৌ, লুধিয়ানা, মাদুৰাই, মালাবাৰ, মাংগালোৰ, মীৰাট, মহীশূৰ, নাগপুৰ, নাছিক, নৱী মুম্বাই, নয়ডা, পানাজি, পাটনা, পণ্ডিচেৰী, পুনে আদি ভাৰতৰ প্ৰধান চহৰসমূহৰ পৰা টাইমছ অৱ ইণ্ডিয়াৰ সংস্কৰণ প্ৰকাশ পায়।
তথ্যসূত্ৰ
শ্ৰেণী:বাতৰি কাকত
ভাৰতৰ উচ্চতম ন্যায়ালয়
উচ্চতম ন্যায়ালয়লৰ দ্বাৰা ঘোষিত ৰায় ভাৰতৰ সকলো আদালতে মানি চলিবলৈ বাধ্য।
ইতিহাস
শ্ৰেণী:ভাৰতৰ আইন
ৰকিবুল হুছেইন
তথ্য সংগ্ৰহ
শ্ৰেণী:অসমৰ ৰাজনীতিৰ সৈতে জড়িত ব্যক্তি
জাষ্টিন বিবাৰ
জাষ্টিন ড্ৰ' বিবাৰ (জন্ম ১ মাৰ্চ, ১৯৯৪) এজন কানাডিয়ান গায়ক, সুবাদক আৰু বহু-বান্ত্ৰবিদ। বিবাৰক ২০০৮ চনত আৰবিএমজি ৰেকৰ্ডত স্বাক্ষৰ কৰা হৈছিল। ২০০৯ চনৰ শেষভাগত মুক্তি পোৱা বিবাৰৰ প্ৰথম খণ্ড "মায় ওৱাৰ্ল্ড"ৰ সৈতে, বিবাৰ বিলবোৰ্ড হট ১০০ ত এটা প্ৰথম ৰেকৰ্ড তালিকাৰ পৰা সাতটা গান গোৱা প্ৰথম শিল্পী হৈছিল।
১৬ বছৰ বয়সত, বিবাৰে তেওঁৰ প্ৰথম ষ্টুডিঅ' এলবাম মায় ওৱাৰ্ল্ড ২.০ (২০১০) মুকলি কৰে, য'ত হিট একক "বেবী" আছিল। এলবামটো ইউএছ বিলবোৰ্ড ২০০ ৰ ওপৰত আত্মপ্ৰকাশ কৰিছিল, যাৰ ফলত বিবাৰক ৪৭ বছৰত তালিকাত শীৰ্ষস্থান লাভ কৰা আটাইতকৈ কম বয়সৰ একক পুৰুষ অভিনয় কৰি তুলিছিল। বিবাৰে সোনকালে নিজকে কিশোৰ মূৰ্তি হিচাপে প্ৰতিষ্ঠা কৰিছিল। তেওঁৰ প্ৰথম এলবাম আৰু প্ৰচাৰমূলক ভ্ৰমণৰ পিছত, তেওঁ তেওঁৰ 3D জীৱনীমূলক-কনচাৰ্ট ছবি জাষ্টিন বিবাৰ: নেভাৰ চে নেভাৰ মুকলি কৰে, যিটো বক্স অফিচৰ সফলতা আছিল। বিবাৰৰ পৰৱৰ্তী এলবাম, মিষ্টলেটো (২০১১) ৰ অধীনত, বিলবোৰ্ড ২০০ ত প্ৰথম নম্বৰত আত্মপ্ৰকাশ কৰা এজন পুৰুষ শিল্পীৰ প্ৰথম খ্ৰীষ্টমাছ এলবাম হৈ পৰিছিল। বিশ্বাসৰ মুক্তিৰ পিছৰ বছৰবোৰত, বিবাৰে তেওঁৰ বিদ্ৰোহী প্ৰকৃতিৰ বাবে কেইবাটাও বিতৰ্কৰ সন্মুখীন হৈছিল, আৰু তেওঁৰ শব্দ আৰ এণ্ড বি আৰু হিপ হপলৈ ৰূপান্তৰিত হৈছিল।
"হৱাৰ আাৰ ইউ নাৱ", ২০১৫ চনত মুক্তি পোৱা স্ক্ৰিলেক্স আৰু ডিপলোৰ সৈতে এক সহযোগিতাই বিবাৰৰ কেৰিয়াৰৰ এক নতুন যুগ চিহ্নিত কৰিছিল, যিহেতু তেওঁ ইডিএমলৈ পৰিৱৰ্তন কৰিছিল। গানটোৱে তেওঁক শ্ৰেষ্ঠ নৃত্য ৰেকৰ্ডিঙৰ বাবে গ্ৰেমী বঁটা অৰ্জন কৰাইছিল। ২০১৫ চনৰ শেষৰ ফালে, বিবাৰৰ চতুৰ্থ ষ্টুডিঅ' এলবাম পাৰ্পোজ মুকলি কৰা হৈছিল, যি তেওঁৰ আটাইতকৈ বাণিজ্যিকভাৱে সফল এলবাম হৈ পৰিছিল। ই তিনিটা বিলবোৰ্ড হট ১০০ নম্বৰ-এক একক প্ৰস্তুত কৰিছিল: "হোৱাট ডু ইউ মিন?", "ছ’ৰী", আৰু "লাভ ইউৰছেলভ"। পাৰ্প’ছ মুকলি হোৱাৰ পিছত, বিবাৰে কেইবাটাও সফল সহযোগিতাত প্ৰদৰ্শন কৰিছিল, যাৰ ভিতৰত আছে "কোল্ড ৱাটাৰ", "লেট মি লাভ ইউ", "ডেস্পেচিটো (ৰিমিক্স)", "আই এম দি ওৱান", "আই ডণ্ট কেয়াৰ" আৰু "১০,০০০ আওৱাৰ", যি সকলোবোৰ আমেৰিকা যুক্তৰাষ্ট্ৰৰ শীৰ্ষ পাঁচলৈ গৈছিল। হেইলি বল্ডউইনৰ সৈতে তেওঁৰ বিবাহৰ ওপৰত গুৰুত্ব আৰোপ কৰিবলৈ কিছু সময় লোৱাৰ পিছত, লগতে লিম ৰোগৰ সৈতে জটিলতাৰ সন্মুখীন হোৱাৰ পিছত, বিবাৰে তেওঁৰ পঞ্চম ষ্টুডিঅ' এলবাম, চেঞ্জ মুকলি কৰে। এইটো আমেৰিকা যুক্তৰাষ্ট্ৰত তেওঁ সপ্তম চাৰ্ট-টপাৰ হৈ পৰিছিল, যাৰ ফলত তেওঁ ২৫ বছৰ বয়সত আমেৰিকা যুক্তৰাষ্ট্ৰত সাতট নম্বৰ এক এলবাম প্ৰাপ্ত কৰা সৰ্বকনিষ্ঠ একক শিল্পী হিচাপে পৰিগণিত হয়।
১৫০ নিযুততকৈও অধিক ৰেকৰ্ডবিক্ৰী কৰাৰ সৈতে, বিবাৰ হৈছে বিশ্বৰ সৰ্বাধিক বিক্ৰী কৰা সংগীত শিল্পীসকলৰ ভিতৰত এজন। তেওঁ বহুতো প্ৰশংসা লাভ কৰিছে, যাৰ ভিতৰত আছে গ্ৰেমী বঁটা, ১৮ টা আমেৰিকান সংগীত বঁটা, ২০ টা বিলবোৰ্ড মিউজিক এৱাৰ্ড, দুটা ব্ৰিট পুৰস্কাৰ, এটা লেটিন গ্ৰেমী বঁটা, ৰেকৰ্ড ২১ এমটিভি ইউৰোপ মিউজিক এৱাৰ্ড, আৰু চাৰিটা এমটিভি ভিডিঅ' মিউজিক এৱাৰ্ড। টাইম আলোচনীয়ে বিবাৰক ২০১১ চনত বিশ্বৰ ১০০ জন প্ৰভাৱশালী লোকৰ ভিতৰত এজন বুলি নামাকৰণ কৰিছিল। তেওঁক ২০১১, ২০১২ আৰু ২০১৩ চনত বিশ্বৰ শীৰ্ষ দহজন শক্তিশালী চেলিব্ৰিটিৰ ফ্ৰবছৰ তালিকাত অন্তৰ্ভুক্ত কৰা হৈছিল। ২০১৬ চনত, বিবাৰ ভেভোৰ প্ৰথম শিল্পী হিচাপে ১০ বিলিয়ন মুঠ ভিডিঅ' দৰ্শন অতিক্ৰম কৰে।
প্ৰাৰম্ভিক জীৱন
বিবাৰৰ জন্ম ১৯৯৪ চনৰ ১ মাৰ্চত, লণ্ডন, অনটাৰিঅ'ত, চেণ্ট জোচেফ হস্পিটেলত হৈছিল, আৰু অনটাৰিঅ'ৰ ষ্ট্ৰেটফৰ্ডত আহিছিল। তেওঁ জেৰেমী জেক বিবাৰ আৰু পেটী মলেটৰ একমাত্ৰ সন্তান, সিহঁতৰ কেতিয়াও বিয়া হোৱা নাছিল। মল্লেটৰ মাতৃ ডায়ান আৰু দেউতাক ব্ৰুছে তাইক তাইৰ ল'ৰাক ডাঙৰ কৰাত সহায় কৰিছিল। বিবাৰৰ পিতৃ-ভৱনৰ ভিতৰত আছে ফৰাচী-কানাডিয়ান, আইৰিছ, ইংৰাজী, স্কটিছ, আৰু জাৰ্মান। তেওঁ এইটোও কৈছে যে তেওঁৰ কিছুমান অনিৰ্ধাৰিত আদিবাসী কানাডিয়ান পিতৃত্ব আছে।
তেওঁৰ দেউতাক জেৰেমিৰ জৰিয়তে, বিবাৰৰ তিনিজন সৰু সৎ ভাই-ভনী আছে। জেৰেমি আৰু তেওঁৰ প্ৰাক্তন প্ৰেমিকা এৰিন ৱাগনাৰ, যি সাত বছৰ একেলগে থকাৰ পিছত ২০১৪ চনত বিচ্ছেদ হৈছিল, তেওঁৰ দুটা সন্তান আছে, কন্যা জাজমিন আৰু পুত্ৰ জেক্সন। জেৰেমীয়ে তেওঁৰ প্ৰেমিকা চেলচিক ফেব্ৰুৱাৰী ২০১৮ ত বিয়া কৰাইছিল, আৰু তেওঁলোকৰ বে নামৰ এজনী ছোৱালী আছে। বিবাৰৰ সৎ মাকৰ জীয়ৰী এলি নামৰ এগৰাকী সৎ ভগ্নীও আছে। পেটিয়ে কম বেতনৰ কাৰ্যালয়ৰ চাকৰিৰ এটা শৃংখলা তৈয়াৰ কৰিছিল, নিম্ন উপাৰ্জনৰ গৃহত বিবাৰক এগৰাকী অকলশৰীয়া মাতৃ হিচাপে ডাঙৰ-দীঘল কৰিছিল। বিবাৰে তেওঁৰ দেউতাকৰ সৈতে সম্পৰ্ক বজাই ৰাখিছে।
বিবাৰে ষ্ট্ৰেটফৰ্ডৰ এখন ফৰাচী ভাষাৰ নিমজ্জন প্ৰাথমিক বিদ্যালয়, জিনে চাউভে কেথলিক স্কুলত পঢ়িছিল। ডাঙৰ হৈ তেওঁ পিয়ানো, ড্ৰাম, গীটাৰ আৰু ট্ৰাম্পেট বজাবলৈ শিকিছিল। তেওঁ ২০১২ চনত অণ্টাৰিঅ'ৰ ষ্ট্ৰেটফৰ্ডৰ হাই স্কুল, ছেইণ্ট মাইকেল কেথলিক চেকেণ্ডাৰী স্কুলৰ পৰা ৪.০ জিপিএ সহ স্নাতক ডিগ্ৰী লাভ কৰিছিল। ২০০৭ চনৰ আৰম্ভণিতে, ১২ বছৰ বয়সত, বিবাৰে ষ্ট্ৰেটফৰ্ডত স্থানীয় গান প্ৰতিযোগিতাৰ বাবে নে-ইয়ো-ৰ "ছো ছিক" গানটো গাইছিল আৰু দ্বিতীয় স্থানত আছিল। মেলেটে তেওঁলোকৰ পৰিয়াল আৰু বন্ধুবৰ্গক চাবলৈ ইউটিউবত প্ৰদৰ্শনৰ এটা ভিডিঅ' পোষ্ট কৰিছিল। তেওঁ বিবাৰৰ বিভিন্ন আৰ এণ্ড বি গানৰ কভাৰ গাই থকা ভিডিঅ' আপলোড কৰা অব্যাহত ৰাখিছিল, আৰু ছাইটটোত বিবাৰৰ জনপ্ৰিয়তা বৃদ্ধি পাইছিল। একে বছৰতে, বিবাৰে পৰ্যটনৰ বতৰত এটা ভাড়াৰ গীটাৰৰ সৈতে এভন থিয়েটাৰ ষ্টেপৰ সন্মুখত অনুষ্ঠান বোৰ তৈয়াৰ কৰে।
২০০৮-২০০৯: কেৰিয়াৰৰ আৰম্ভণি আৰু মাই ৱাৰ্ল্ড
right|thumb|255x255px|২০০৯ চনত স্বাক্ষৰ কৰা অনুষ্ঠানত বিবাৰ যেতিয়া স্কুটাৰ ব্ৰাউনে এজন বেলেগ গায়কৰ ভিডিঅ' বিচাৰি আছিল, (চ'ছো ডিফ ৰেকৰ্ডিংছৰ প্ৰাক্তন মাৰ্কেটিং এক্সিকিউটিভ) ভুলকৈ বিবাৰৰ ২০০৭ ইউটিউব ভিডিঅ' এটাত ক্লিক কৰিছিল। প্ৰভাৱিত হৈ ব্ৰাউনে বিবাৰৰ বিদ্যালয়ত প্ৰদৰ্শন কৰি থকা থিয়েটাৰত প্ৰদৰ্শন কৰি থকা টো ট্ৰেক কৰিছিল, আৰু অৱশেষত ব্ৰাউনৰ ইজুইডিমৰ বাবে অনিচ্ছুক মলেটৰ সৈতে যোগাযোগ কৰিছিল। তাই প্ৰাৰ্থনা কৰি মনত ৰাখিছিল, "ঈশ্বৰ, মই তেওঁক আপোনাক দিছিলো। আপুনি মোক এজন খ্ৰীষ্টান মানুহ, খ্ৰীষ্টান লেবেল প্ৰেৰণ কৰিব পাৰে!" আৰু, "ঈশ্বৰ, আপুনি এই ইহুদী শিশুটো জাষ্টিনৰ মানুহ হ'ব নিবিচাৰে, আপুনি নেকি?" অৱশ্যে, গীৰ্জাৰ প্ৰাচীনসকলে তাইক বিবাৰক ব্ৰাউনৰ সৈতে যাবলৈ দিছিল। ১৩ বছৰত, বিবাৰ ব্ৰাউনৰ সৈতে জৰ্জিয়াৰ এণ্টাণ্টালৈ ডেমো টেপ ৰেকৰ্ড কৰিবলৈ গৈছিল। বিবাৰে এসপ্তাহ পিছত উছৰৰ বাবে গান গাবলৈ আৰম্ভ কৰিছিল।
বিবাৰক সোনকালেই ব্ৰাউন আৰু উছাৰৰ মাজত এক যৌথ উদ্যোগ ৰেমণ্ড ব্ৰাউন মিডিয়া গ্ৰুপ (আৰবিএমজি)ত স্বাক্ষৰ কৰা হৈছিল। জাষ্টিন টিম্বাৰলেকও বিবাৰক স্বাক্ষৰ কৰিবলৈ দৌৰত আছিল কিন্তু উছাৰৰ হাতত বিডিং যুদ্ধত পৰাজিত হৈছিল (আংশিকভাৱে এই ধাৰণাটোৰ বাবে যে দুজন সম্পৰ্কিত জাষ্টিনে বজাৰখনক বিভ্ৰান্ত কৰিব)।
তাৰ পিছত উচাৰে তেতিয়াৰ মেনেজাৰ ক্ৰিছ হিক্সৰ পৰা শিল্পীজনৰ বাবে এটা লেবেল ঘৰ বিচাৰি বলৈ সহায় বিচাৰিছিল, যিয়ে আইলেণ্ড ডেফ জাম মিউজিক গ্ৰুপৰ তেওঁৰ সম্পৰ্ক এল.এ. ৰিডৰ সৈতে অডিচন তৈয়াৰ কৰাত সহায় কৰিছিল। ৰিডে ২০০৮ চনৰ অক্টোবৰত আইলেণ্ড ৰেকৰ্ডছত বিবাৰক স্বাক্ষৰ কৰে (যাৰ ফলত আৰবিএমজি আৰু আইলেণ্ড ৰেকৰ্ডছৰ মাজত এক যৌথ উদ্যোগ হয়) আৰু হিক্সক ডেফ জেমৰ কাৰ্যবাহী উপ-সভাপতি হিচাপে নিযুক্ত কৰে, য'ত তেওঁ লেবেলত বিবাৰৰ কেৰিয়াৰ পৰিচালনা কৰিব পাৰে।   বিবাৰে তেতিয়া ব্ৰাউন আৰু উছাৰৰ সৈতে অধিক কাম কৰিবলৈ মাকৰ সৈতে আটলাণ্টালৈ গুচি গৈছিল। ব্ৰাউন ২০০৮ চনত বিবাৰৰ মেনেজাৰ হৈছিল। left|thumb|279x279px|বিবাৰে ২০১০ হোৱাইট হাউচ ইষ্টাৰ এগ ৰোলত প্ৰদৰ্শন কৰে, তেওঁৰ ট্ৰেডমাৰ্ক আগতে চুল কাটি প্ৰদৰ্শন কৰে বিবাৰৰ প্ৰথম একক, "ৱান টাইম", ৰেডিঅ'ত মুকলি কৰা হৈছিল যেতিয়া বিবাৰে এতিয়াও তেওঁৰ প্ৰথম এলবাম ৰেকৰ্ডিং কৰি আছিল। ২০০৯ চনৰ জুলাইত মুক্তিৰ প্ৰথম সপ্তাহত গানটো কানাডিয়ান হট ১০০ ত ১২ নম্বৰত উপনীত হৈছিল আৰু পিছত আমেৰিকা যুক্তৰাষ্ট্ৰৰ বিলবৰ্ড হট ১০০ চাৰ্টত ১৭ নম্বৰত শীৰ্ষত আছিল। ২০০৯ চনৰ শেষৰ সময়ত, ই আন্তৰ্জাতিক বজাৰত সফলতা লাভ কৰিছিল। গানটো কানাডা আৰু আমেৰিকা যুক্তৰাষ্ট্ৰত প্লেটিনাম আৰু অষ্ট্ৰেলিয়া আৰু নিউজিলেণ্ডত সোণৰ প্ৰমাণপত্ৰ দিয়া হৈছিল।  তেওঁৰ প্ৰথম মুক্তি,“মাই ৱৰ্ল্ড” শীৰ্ষক এখন সম্প্ৰসাৰিত নাটক, ২০০৯ চনৰ ১৭ নৱেম্বৰত মুক্তি লাভ কৰে। এলবামটোৰ দ্বিতীয় একক, "ৱান লেছ লোনলী গাৰ্ল", আৰু দুটা প্ৰমো একক, "লাভ মি" আৰু "ফেভাৰিট গাৰ্ল", কেৱল আইটিউনচ ষ্টোৰত মুকলি কৰা হৈছিল আৰু ইউএছ বিলবৰ্ড হট ১০০-ৰ শীৰ্ষ ৪০ ৰ ভিতৰত তালিক কৰা হৈছিল।
"ৱান লেছ লোনলী গাৰ্ল" পিছত ৰেডিঅ'লৈও মুকলি কৰা হৈছিল আৰু কানাডা আৰু আমেৰিকা যুক্তৰাষ্ট্ৰৰ শীৰ্ষ ২০ ৰ ভিতৰত শীৰ্ষত আছিল, আৰু পিছৰটোত সোণৰ প্ৰমাণিত হৈছিল। অৱশেষত মাই ৱাৰ্ল্ড আমেৰিকা যুক্তৰাষ্ট্ৰত প্লেটিনাম আৰু কানাডা আৰু যুক্তৰাজ্য দুয়োটাতে ডাবল প্লেটিনাম প্ৰমাণিত কৰা হৈছিল। এলবামটোৰ প্ৰচাৰৰ বাবে, বিবাৰে এমটিভিইউৰ ভিএমএ ০৯ ট্যুৰ, ইউৰোপীয় প্ৰ'গ্ৰাম দ্য ডোম, ৱাইটিভিৰ দ্য নেক্সট ষ্টাৰ, দ্য টুডে শ্ব'ৰ দৰে কেইবাটাও লাইভ শ্ব'ত প্ৰদৰ্শন কৰিছিল,  দ্য ৱেণ্ডি উইলিয়ামছ শ্ব, লোপেজ টুনাইট, দ্য এলেন ডিজেনেৰেছ শ্ব', ইটছ অন উইথ এলেক্সা চুং, গুড মৰ্ণিং আমেৰিকা, চেলচি ইণ্টিনেষ্ট, আৰু বিইটিৰ ১০৬ এণ্ড পাৰ্ক। বিবাৰে ২০০৯ চনৰ শেষৰ ফালে ট্ৰু জেকছন, ভিপিৰ এটা খণ্ডত অতিথি হিচাপে অভিনয় কৰিছিল।
২০ ডিচেম্বৰ, ২০০৯ ত আমেৰিকা যুক্তৰাষ্ট্ৰৰ দূৰদৰ্শন সম্প্ৰচাৰক টিএনটিত সম্প্ৰচাৰিত হোৱাইট হাউচ ফৰ খ্ৰীষ্টমাছত আমেৰিকা যুক্তৰাষ্ট্ৰৰ ৰাষ্ট্ৰপতি বাৰাক অ'বামা আৰু প্ৰথম মহিলা মিচেল অ'বামাৰ বাবে বিবাৰে ৰন মিলাৰ আৰু ব্ৰাইন ৱেলছৰ "ছাম ডে এট খ্ৰীষ্টমাছ" প্ৰদৰ্শন কৰিছিল। ২০০৯ চনৰ ৩১ ডিচেম্বৰত ৰিয়ান চিক্ৰেষ্টৰ সৈতে ডিক ক্লাৰ্কৰ নৱবৰ্ষৰ ৰকিন ইভৰ বাবেও বিবাৰ অন্যতম প্ৰদৰ্শনকাৰী আছিল।
২০১০–২০১১: মাই ৱাৰ্ল্ড ২.০ আৰু নেভাৰ ছে নেভাৰ
বিবাৰ ২০১০ চনৰ ৩১ জানুৱাৰীত ৫২ তম বাৰ্ষিক গ্ৰেমী বঁটাত এজন উপস্থাপক আছিল। ভূমিকম্পৰ পিছত হাইতিলাভ কৰিবলৈ ২৫ তম বাৰ্ষিকীৰ বাবে তেওঁক "আমি আৰে দি ৱৰ্ল্ড" (মাইকেল জেকচন আৰু লিওনেল ৰিচিৰ দ্বাৰা লিখা এটা গান) পুনৰনিৰ্মাণৰ বাবে এজন সংগীতশিল্পী হ'বলৈ আমন্ত্ৰণ জনোৱা হৈছিল। বিবাৰে আৰম্ভণি ৰেখা গাইছিল, যিটো লিওনেল ৰিচিয়ে মূল সংস্কৰণত গাইছিল।
২০১০ চনৰ ১২ মাৰ্চত, হাইতিৰ বাবে যুৱ শিল্পী হিচাপে জনাজাত কানাডিয়ান সংগীতজ্ঞসকলৰ এক সামূহিক দ্বাৰা ৰেকৰ্ড কৰা কে'নানৰ "ৱেভিন' পতাকাৰ এটা সংস্কৰণ মুকলি কৰা হয়। বিবাৰক গানটোত প্ৰদৰ্শিত কৰা হৈছে, সমাপ্তি ৰেখাবোৰ প্ৰদৰ্শন কৰা হৈছে।
জানুৱাৰী ২০১০ চনত, "বেবী" তেওঁৰ প্ৰথম এলবাম মাই ৱৰ্ল্ড ২.০-ৰ পৰা মুকলি কৰা হয়। গানটোত লুডাক্ৰিছ আছিল, আৰু আন্তৰ্জাতিক ভাৱে হিট হৈছিল। ই ইউএছ বিলবৰ্ড হট ১০০ ত পাঁচ নম্বৰত তালিকাভুক্ত হৈছিল, কানাডিয়ান হট ১০০ ত তিনি নম্বৰত শীৰ্ষত আছিল আৰু কেইবাখনো আন্তঃৰাষ্ট্ৰীয় বজাৰত শীৰ্ষ দহখনত উপনীত হৈছিল। "নেভাৰ লেট ইউ গো" আৰু "ইউ স্মাইল" নামৰ দুটা প্ৰমো একক ইউএছ হট ১০০ ত শীৰ্ষ ত্ৰিশটা হিট আছিল, আৰু কানাডাত শীৰ্ষ বিশটা হিট আছিল। পৰ্যালোচনা এগ্ৰিগেটৰ মেটাক্ৰিটিক অনুসৰি, এলবামটোৱে সাধাৰণতে অনুকূল পৰ্যালোচনা লাভ কৰিছে। ই ইউএছ বিলবৰ্ড ২০০ ত এক নম্বৰত আত্মপ্ৰকাশ কৰে, যাৰ ফলত বিবাৰ ১৯৬৩ চনত ষ্টিভি ৱাণ্ডাৰৰ পিছত তালিকাৰ শীৰ্ষস্থান দখল কৰা আটাইতকৈ কম বয়সীয়া একক পুৰুষ হিচাপে প্ৰকাশ হয়। মাই ৱৰ্ল্ড ২.২-য়ে কানাডিয়ান এলবাম চাৰ্ট, আইৰিছ এলবাম চাৰ্ট, অষ্ট্ৰেলিয়ান এলবাম চাৰ্ট, আৰু নিউজিলেণ্ড এলবাম চাৰ্টত প্ৰথম স্থানত আত্মপ্ৰকাশ কৰিছিল আৰু আন পোন্ধৰখন দেশৰ শীৰ্ষ দহখনত উপনীত হৈছিল।
এলবামটোৰ প্ৰচাৰৰ বাবে, বিবাৰে দ্য ভিউ, ২০১০ কিডচ চইচ এৱাৰ্ডছ, নাইটলাইন, লেট শ্ব উইথ ডেভিড লেটাৰমেন, দ্য ডোম আৰু ১০৬ এণ্ড পাৰ্ককে ধৰি কেইবাটাও লাইভ প্ৰ'গ্ৰামত উপস্থিত হৈছিল। চেন কিংষ্টন এলবামটোৰ পৰৱৰ্তী একক "ইনি মেনি"ত উপস্থিত হৈছিল। গানটো যুক্তৰাজ্য আৰু অষ্ট্ৰেলিয়াৰ শীৰ্ষ দহখনত উপনীত হৈছিল, আৰু বেছিভাগ বজাৰৰ শীৰ্ষ-বিশখনত উপনীত হৈছিল। ১০ এপ্ৰিল, ২০১০ তাৰিখে, বিবাৰ শনিবাৰে নিশা লাইভত সংগীতৰ অতিথি আছিল। ৪ জুলাই, ২০১০ তাৰিখে, বিবাৰে নিউয়ৰ্ক চহৰৰ মেচিৰ চতুৰ্থ জুলাই আতচবাজী দৰ্শনীয়ত প্ৰদৰ্শন কৰিছিল। মাই ৱৰ্ল্ড ২.০-ৰ নিম্নলিখিত একক, "সামবডি টু লাভ", এপ্ৰিল ২০১০ ত মুক্তি দিয়া হৈছিল, আৰু বিবাৰৰ পৰামৰ্শদাতা উছাৰৰ সৈতে এটা ৰিমিক্স মুকলি কৰা হৈছিল। ২৩ জুন, ২০১০ তাৰিখে, বিবাৰে মাই ৱৰ্ল্ড এণ্ড মাই ৱৰ্ল্ড ২.০-ৰ প্ৰচাৰৰ বাবে কানেক্টিকাটৰ হাৰ্টফৰ্ডত আৰম্ভ হোৱা তেওঁৰ প্ৰথম অফিচিয়েল হেডলাইনিং ভ্ৰমণ, মাই ৱৰ্ল্ড ট্যুৰলৈ গৈছিল। ২০১০ চনৰ মে মাহত, বিবাৰে ছৌলজা বয়ৰ "ৰিচ গাৰ্ল" গানটোত অভিনয় কৰে। জুলাই ২০১০-ত, খবৰ পোৱা গৈছিল যে বিবাৰ ইণ্টাৰনেটত আটাইতকৈ বেছি সন্ধান কৰা চেলিব্ৰিটি আছিল। সেই মাহত, "বেবী"ৰ বাবে তেওঁৰ সংগীত ভিডিঅ'টোৱে লেডী গাগাৰ "বেড ৰোমাঞ্চ" (২০০৯)ক আটাইতকৈ বেছি চোৱা, আৰু লগতে এতিয়ালৈকে আটাইতকৈ বেয়া, ইউটিউব ভিডিঅ' হিচাপে অতিক্ৰম কৰে। অৱশ্যে, টেইলৰ চুইফ্টৰ তেওঁৰ একক "ব্লেংক স্পেচ" (২০১৪)ৰ ভিডিঅ'টোৱে ২০১৫ চনত ইয়াৰ দৰ্শনৰ সংখ্যা অতিক্ৰম কৰিছিল। ছেপ্টেম্বৰ ২০১০-ত, ছ'চিয়েল-নেটৱৰ্কিং ছাইটৰ এজন কৰ্মচাৰীৰ মতে, টুইটাৰত সকলো ট্ৰেফিকৰ ৩% আছিল বুলি জনা গৈছিল।